Minister Počiatek zrušil niektoré dobre pripravené súťaže. Zrušil nielen súťaž ale už pripravené dohody na obnovu, na modernizáciu, na elimináciu bezpečnostných rizík na cestách prvej triedy v Žilinskom a Banskobystrickom kraji.

Výrok hodnotíme ako zavádzajúci, keďže Slovenská správa ciest zrušila opravu ciest v Žilinskom kraji, no rekonštrukcia ciest pokračuje v Banskobystrickom kraji zo štátnych peňazí. V roku 2012 začal projekt obnovy ciest 1. triedy Košickom, Prešovskom, Nitrianskom a Trnavskom. Ide konkrétne o projekty Eliminácia bezpečnostných rizík na cestách I. tried v Trnavskom a Nitrianskom regióne a Eliminácia bezpečnostných rizík na cestách I. tried v Košickom a Prešovskom regióne . Tieto projekty sa začali v roku 2012, no plán dokončenia je až rok 2013. V stavbách ukončených v roku 2012 sa spomínané projekty nenachádzajú ako ukončené. V júli 2012 Slovenská správa ciest (SSC) ako zadávateľ rekonštrukcie zrušil prebiehajúcu súťaž na modernizáciu ciest I. triedy v regiónoch Žilinskom a Trenčianskom. Dôvodom zrušenia bola hrozba, že EK nepreplatí 200 miliónov euro, ktoré smerovali na Elimináciu bezpečnostných rizík na cestách I. tried. SITA , 10. augusta 2012: "Európska komisia (EK) nemusí Slovensku preplatiť peniaze použité namiesto opráv na výstavbu ciest prvej triedy. Ak komisia rozhodne o neoprávnenom použití peňazí, hrozí, že 200 mil. eur bude musieť Slovensko zaplatiť zo štátneho rozpočtu. ... Slovenská správa ciest v júli zrušila verejnú súťaž na elimináciu bezpečnostných rizík na 22 úsekoch ciest prvej triedy v Trenčianskom a Žilinskom samosprávnom kraji v dĺžke 138 kilometrov. Tender pritom vyhlásila začiatkom júna." Podľa tlačovej správy Ministerstva dopravy (8. marca 2013) sa kritické úseky opravujú aj v Banskej Bystrici. Oprava je však za štátne peniaze, bez využitia eurofondov. "Projekt Eliminácie bezpečnostných rizík na cestách 1. triedy v Prešovskom a Košickom kraji je financovaný prostredníctvom Operačného programu Doprava (prioritná os 5, podopatrenie 5.2). Prijímateľom pomoci z eurofondov je Slovenská správa ciest, ktorá zabezpečí modernizáciu 44 úsekov v celkovej dĺžke 189 km. Podobný projekt, Eliminácie bezpečnostných rizík na cestách 1. triedy v Trnavskom a Nitrianskom kraji, zmodernizuje 30 nehodových úsekov. Obnova najkritickejších častí hlavných ciest na západnom Slovensku v celkovej dĺžke 143 bude ukončená na jar tohto roku.V novembri 2012 EK potvrdila financovanie projektov v Prešovskom, Košickom, Nitrianskom a Trnavskom kraji a preplatenie podobných projektov v ostatných slovenských krajoch podmienila ich prepracovaním. Jedenásť kritických úsekov v celkovej dĺžke 43 km na cestách 1. triedy v Banskobystrickom kraji v súčasnosti rekonštruuje Slovenská správa ciest zo štátneho rozpočtu. " Dátum zverejnenia analýzy: 25.06.2013 Naspäť Nahlásiť chybu

Trnavskom a Nitrianskom regióne
Košickom a Prešovskom regióne
ukončených
SITA
správy


Dôležité pre  nás bolo aj zachovanie istého sankčného mechanizmu, ktorý zostal v zákone a preto je to ťažký kompromis, ktorý sme dokázali prijať a ja ho považujem za dobrý.

Sankčný mechanizmus bol v zákone zachovaný. Upravuje ho § 9a .

§ 9a


..keď som na Európskej rade povedal, že čo to tu rozprávame o ukončení vojny občianskej v Sýrii, keď niektorí z vás dodávate zbrane povstalcom, dávate technickú výbavu Sýrii, tak ako chceme riešiť problém v Sýrii?

Podobný výrok sme overovali v debate medzi Ficom a Figeľom v septembri 2015. Hoci tentoraz sa Fico odvoláva na členské štáty EÚ (zmienka o Európskej rade, pozn.) a nie na západné krajiny všeobecne, platí, že niektoré členské štáty EÚ (Francúzsko, VB) preukázateľne poskytujú pomoc sýrskym povstalcom. Výrok hodnotíme ako pravdivý. "Spojené kráľovstvo poskytlo nesmrtiacu vojenskú pomoc v hodnote 5 miliónov libier a trénuje jednotky povstalcov. Francúzsko poskytlo nesmrtiacu vojenskú pomoc, finančnú pomoc a zásobuje rebelov zbraňami." V skutočnosti sa však v Sýrii bojuje aj zbraňami získanými na Slovensku, takže premiérov výrok je pravdivý aj pre krajinu, v mene ktorej na Európskej rade vystupuje (hoci tieto zbrane vlastní sýrska armáda B. Asada). Ako sme to overili v diskusii medzi ministrom vnútra R. Kaliňákom a M. Poliačikom, "Česko-Slovensko a neskôr aj samostatná Slovenská republika vyrábali a dodávali ( .pdf , s.80) zbrane do Sýrie . (...) Medzi tieto zbrane patria aj tanky T-72 vyrobené v Martine . (...) Sýrska armáda má vo výzbroji aj obrnené vozidlá vyrobené v Detve ."

v debate
poskytlo
trénuje
poskytlo
finančnú
zásobuje
.pdf
Sýrie
Martine
Detve


Tento dokument (Globálny pakt OSN o migrácii, pozn.) vychádza z filozofie, že migrácia je dobrá, že pomáha.

Podobné výroky o Migračnom pakte OSN overoval Demagog.SK v nedávnej minulosti viackrát ( 24. novembra a 2. decembra 2018). Spomínaný dokument hovorí najmä o tom, ako dosiahnuť, aby migrácia bola prospešná pre všetkých. Výrok poslanca Roberta Fica preto hodnotíme ako zavádzanie.

24. 2. .pdf .pdf .pdf uviedol


Richard Sulík jednoznačne povedal, že neschvaľuje odmietanie, teda zľahčovanie holokaustu, ani popieranie holokaustu.

Sulíkova explicitná formulácia pre Denník N znela: "Slovenský holocaust, ktorý sa udial počas obdobia Slovenského štátu, je mimoriadne temnou stránkou našej minulosti, keď židovské i rómske obyvateľstvo bolo zbavené najprv občianskych práv, potom majetku a nakoniec aj života v nacistických koncentračných táboroch. Na tieto tragédie nesmieme nikdy zabudnúť." Nakoľko v tomto vyjadrení Sulík dôrazne holokaust odsúdil, výrok hodnotíme ako pravdivý V roku 2010 sa mal Sulík stretnúť s Kotlebom za účelom zistiť, koľko hlasov môže ĽSNS odčerpať Slovenskej národnej strane. Pred parlamentnými voľbami 2016 zobral na kandidátku SaS Kotlebovho človeka, po otázkach portálu Aktuality.sk ho z kandidátky vyhodili. Richard Sulík sa od posledných parlamentných volieb voči Kotlebovi vyjadruje odmietavo (odmietol s ním vstup do vlády), neodmieta s ním rokovať . Dátum zverejnenia analýzy: 04.04.2016 Naspäť Nahlásiť chybu

formulácia odčerpať Aktuality.sk odmietavo rokovať


(otázka) Čo by skutočne v rámci celospoločenskej diskusie na Slovensku pomohlo Rómom, ale naozaj, reálne, v krátkom časovom horizonte? (odpoveď) Za škandalóznu pokladám neúčasť cirkví v tejto terénnej práci. Výchovné, evanjelizačné a charitatívne pôsobenie cirkví v cigánskych komunitách by malo byť hlavnou výzvou pre slovenské kresťanské spoločenstvá. Obce a mestá by mali nastúpiť s premysleným a dlhodobým programom pracovných príležitostí.

Odkaz pre senior analytika - nechápem, odkiaľ ako vzal túto blbosť . To už len na počutie bolo jasné, že je na hlavu postavená nepravda... neviem, či toto stačí alebo sa chceme venovať aj úplne konkrétne jednotlivým projektom podľa cirkví (katolícke, evanjelické misie, činnosť Maroša Kuffu atď....). Dávam ako ,,spracovaný", keď tak vráť... Takmer všetky cirkevné denominácie sa v súčastnosti venujú terénnym prácam, výchove a evanjelizácii rómskych komunít, v niektorých prípadoch ide o individuálne charitatívne projekty, často krát však o dlhodobý program. Zalov výrok preto hodnotíme ako nepravdivý. V roku 2010 pripravil Ústav etnológie slovenskej Akadémie vied rozsiahlu štúdiu (.pdf) s názvom ,,Boh medzi bariérami (Sociálna inklúzia Rómov náboženskou cestou)" o ktorej vyšiel aj veľký rozhovor na portály Postoy.sk, kde o.i. píše: Dá sa povedať, ktorá cirkev je v práci s Rómami najúspešnejšia? T.P: V počte obrátených Rómov nehrá prím Katolícka cirkev, hoci ak by sme si zobrali štatistické údaje, tak 76 % Rómov je formálne zamatrikovaných do Rímskokatolíckej cirkvi. Keď sa na to pozrieme zdola, Rímskokatolícka cirkev sa môže pochváliť piatimi tisícmi Rómov. T.H.: Z prvých piatich je to: Rímskokatolícka cirkev, Svedkovia Jehovovi, Gréckokatolícka cirkev, Apoštolská a Letničná cirkev - charizmatické hnutia na Spiši. Ktorým neregistrovaným cirkvám sa darí v práci s Rómami? T. H.: Charizmaticko-letničné hnutie Maranatha, ktoré vedie misionár rómskeho pôvodu z Čiech, Devleske roker v okolí Košíc, letnično-charizmatické hnutie v okolí Popradu s názvom Romani Archa, Slovo života v Plaveckom Štvrtku či Radostné srdce v okolí Prievidze. Na portály CirkevOnline.sk sa píše: V súčasnosti sa cirkev (takmer každá denominácia) cieľavedome zameriava na evanjelizáciu medzi touto menšinou. Keďže sa mnohí Rómovia stali „uvedomelými kresťanmi“, prebrali na pleciach aj zodpovednosť za misiu a duchovné vedenie iných Rómov. Vznikajú rómske zbory s rómskymi vedúcimi. Bohoslužby v týchto zboroch sú prispôsobené rómskej kultúre. Úlohou cirkvi vo všeobecnosti je akceptovať rómskych veriacich ako plnohodnotných súrodencov v Kristu Rómske dokumentačné a informačné centrum eviduje na svojej stránke v podsekcii CIRKVI stručnú históriu: V dôsledku politických zmien po roku 1989 sa oživil aj záujem jednotlivých cirkví o Rómov. V roku 1990 vznikla pri Slovenskej biskupskej konferencii v rámci pastoračnej komisie špeciálna sekcia, „Rada pre pastoráciu Rómov“, v súčasnosti „Rada pre Rómov a menšiny“, ktorej úlohou je venovať sa Rómom po stránke duchovnej i hmotnej. Komisia plní úlohu koordinátora pri celoslovenských projektoch i pri podpore čiastkových lokálnych programov, hlavná práca pri pastorácii sa vykonáva na miestnej úrovni v jednotlivých lokalitách a je závislá na konkrétnom prístupe jednotlivých duchovných Pozitívnym príkladom úspešnej pastoračnej činnosti medzi Rómami sa stalo pôsobenie bratov saleziánov don Bosca v Bardejove, na sídlisku Poštárka. Z iniciatívy saleziánov sa od roku 1993 uskutočňuje každú prvú augustovú nedeľu v šarišskej obci Gaboltov špeciálna rómska púť. V poslednom desaťročí sa o Rómov začala zaujímať aj evanjelická cirkev a.v. Mimoriadne aktívna smerom k Rómom je náboženská spoločnosť Svedkov Jehovových, ktorá je úspešná všade tam, kde je katolícky kňaz v tomto smere pasívny, popularitu si získavajú kresťanské letničné hnutia, ktoré vytvárajú vlastné rómske spoločenstvá. V súčasnosti akoby prebiehal medzi jednotlivými cirkevnými subjektmi „boj o rómske duše“: v rómskom prostredí sa snažia presadiť viaceré cirkvi a náboženské spoločenstvá, čo medzi Rómov vnáša často dezorientáciu a chaos, v takýchto prípadoch možno hovoriť o zneužívaní, až manipulácii náboženského cítenia Rómov. V rámci Katolíckej cirkvi existujú aj smernice o pastorácii Rómov. Misie evanjelickej cirkvi ausburskeho vyznania sme našli na tejto stránke , konkrétne napr. TU a TU a TU alebo TU

pripravil

rozsiahlu štúdiu

veľký rozhovor

CirkevOnline.sk

smernice

tejto stránke

TU

TU

TU

TU


Po tých neúspešných voľbách generálneho prokurátora v tajnej voľbe koalícia pristúpila k zmene voľby na voľbu verejnú. Ten zákon bol prelomený, teda prelomené veto pána prezidenta na ostatnej schôdzi.

Prezident vrátil zákon z 5. apríla 2011, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov, na opätovné prerokovanie Národnou radou Slovenskej republiky. 17. mája NR SR opätovne schválila zákon, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov.

vrátil
opätovne schválila


Musím poukázať na to, že ešte predchádzajúca vláda, vláda pána Fica v súvislosti s novelizáciou zákona o štátnom jazyku požiadala práve Benátsku komisiu poradný orgán Rady Európy v ústavnoprávnych otázkach o vyjadrenie k novelizácii zákona o štátnom jazyku a práve v tomto stanovisku máme dnes na stole vyjadrenie, kde sa hovorí, že Benátska komisia takéto zníženie z 20% na nižšie percento víta. Dokonca nie je tam uvedené ani to, aby v zákone o používaní jazykov národnostných menšín akákoľvek hranica bola.

Nedá sa povedať, že by to Komisia vítala, to E. Pfundtner interpretuje po svojom. Komisia konštatuje, že to nie je kompatibilné s prijatými záväzkami SR. V odstavci 136 hovorí: "Niektoré ustanovenie Zákona sú nekompatibilné so záväzkami, ktoré SR prijala a ako také by mali byť revidované. Tieto ustanovenia sa týkajú: povinnosti používať štátny jazyk v úradnom styku v oblastiach, kde menšina nedosahuje 20%…" Explicitne v správe tiež nie je uvedené, že by Komisia podporovala, aby žiadna hranica nebola.


Máme tu Organizáciu pre zákaz chemických zbraní, kde sme samozrejme členmi (...).

Slovenská republika sa stala členom Organizácie pre zákaz chemických zbraní v roku 1997. Jej členstvu predchádzalo podpísanie Dohovoru o chemických zbraniach ku ktorému sa Slovensko zaviazalo 14. januára 1993 a následná ratifikácia Dohovoru, dňa 27. októbra 1995. Súčasným reprezentantom Slovenska v tejto organizácií je Roman Bužek. K dnešnému dňu má Organizácia pre zákaz chemických zbraní 192 členov a spolu reprezentujú približne 98 % svetovej populácie . Výrok preto hodnotíme ako pravdivý.

členom členov populácie


Sú to veľmi vážne indície (o tom, že by sa mohli predávať poslanci na kandidátke Smeru, pozn.), alebo východiskové materiály, ktoré treba preveriť, zdokladovať, respektíve vyšetriť tak, ako sa to má a práve preto trestné oznámenie. My sme vyzvali Róberta Fica ako predsedu strany a predsedu vlády, aby vysvetlil a prijal zodpovednosť.

Výzva k Robertovi Ficovi zo strany KDH odznela na tlačovej konferencii .

konferencii


Jasné. Len ja som to v 2006 roku, čiže štyri roky pred vstupom do politiky vlastne prepísal na manželku, ale ako chcel som byť vnútorne slobodný v tom, že aby som vedel, že dokedy budem dobrým manželom a dokedy budem dobrým otcom svojich detí, tak dovtedy budem mať možno aj ten materiálny komfort.

Podľa údajov v obchodnom registri Igor Matovič prepísal svoj podiel vo firme regionPRESS, s.r.o. na svoju manželku Pavlínu Matovičovú dňa 26. apríla v roku 2007, čiže tri roky pred voľbami.

obchodnom registri


Zatiaľ bolo len Rakúsko v minulosti postihnuté, že stratilo právo hlasovania.

Na Rakúsko sa síce v roku 2000 vzťahovali diplomatické sankcie v podobe čiastočnej izolácie zo strany ostatných členských štátov EÚ, hlasovacie právo v Rade EÚ však doposiaľ nikdy nestratilo. Výrok hodnotíme ako nepravdivý.

V roku 2000 vyvolala znepokojenie formujúca vládna koalícia s krajne-pravicovou stranou Stranou slobody Rakúska (FPÖ). Strana bola vedená Jörgom Haiderom a bola známa svojimi krajne pravicovými názormi a kontroverznými výrokmi.

Antonio Guterres, vtedajší premiér Portugalska predsedajúceho EÚ, vyhlásil v januári 2000 rozhodnutie EÚ prijať represívne opatrenia, ak sa Haiderova strana pripojí k rakúskej vláde. Represie mali zahŕňať zmrazenie bilaterálnych vzťahov s Viedňou, zrušenie podpory ktoréhokoľvek z jej kandidátov na medzinárodné posty a obmedzenie úlohy rakúskych veľvyslancov v hlavných mestách EÚ.

Európsky parlament toho času dokonca naliehal na inštitúcie EÚ, aby boli pripravené pozastaviť členstvo rakúskej vláde v prípade „vážneho a trvalého“ porušovania základných princípov EÚ definovaných v Amsterdamskej zmluve.

Rakúsko sa napokon ocitlo v čiastočnej izolácii .

Francúzsko odložilo návštevu vysokých predstaviteľov obrany vo Viedni, dánski diplomati sa stiahli z večere, ktorú naplánovalo rakúske veľvyslanectvo v Kodani. Najväčšia banka v Holandsku, ABN Amro NV, zmrazila ponuku pomôcť s financovaním kontroverzného programu podpory detí v Haiderovej domovskej provincii Korutánsko.

Británia obhajovala vyčkávací prístup pri rozhodovaní o tom, ako dlho má byť rakúska vláda izolovaná. Britský europoslanec Glyn Ford povedal: „Niektorí hovoria, že nie je správne, aby sme zasahovali do rakúskej politiky. Mýlia sa. Niektorí tvrdia, že musíme akceptovať výsledok demokratických volieb - ale voľby nerobia vždy demokratov."

Predsedníčka Európskeho parlamentu Nicole Fontaine odmietla Schüssel-Haiderovu deklaráciu , ktorá mala zdôrazniť „zodpovednosť Rakúska v Európe“. „Skutočnosť, že prezident Klestil dostáva od tejto vlády vyhlásenie o základných hodnotách Európskej únie, nás jednoznačne nemôže prinútiť zabudnúť na urážlivé, xenofóbne a rasistické vyhlásenie Jörga Haidera,“ povedala a zdôraznila, že „parlament bude neústupný, pokiaľ ide o rešpektovanie princípov slobody, demokracie, ľudských práv a právneho štátu." Uznesenie bolo prijaté 406 hlasmi za a 53 proti, 60 sa zdržalo. Nehlasovala Írska europoslankyňa za Zelených Patricia McKenna, ktorá tieto kroky považovala ako boj proti netolerancii netoleranciou. Bulharská ministerka zahraničných vecí Mihailová povedala , že vláda „nepodporí rakúsku vládu, ktorá by zatvorila dvere Európe a postavila sa proti rozširovaniu EÚ na východ.“

Haider však v Európe našiel aj podporu . Francúzski pravičiari sa zhromaždili pred rakúskym konzulátom v Lyone a zaútočili na kritické komentáre prezidenta Jacquesa Chiraca a premiéra Lionela Jospina. Švajčiarski nacionalisti boli kvôli tejto situácii proti plánom vlády na užšie vzťahy s EÚ. Vyhlásili, že kampaň proti Haiderovi dokázala, že Únia bola nedemokratická. Na krátkom ceremoniáli pred parlamentom v Berne odovzdali dve malé pravicové strany a ďalšie protieurópske skupiny petíciu s približne 70 000 podpismi proti balíku bilaterálnych dohôd medzi Švajčiarsko a EÚ.

Pozíciu EÚ k Rakúsku odsúdilo aj Srbsko. „Všetko, čo sa deje okolo Rakúska, je len ďalším príkladom zasahovania do vnútorných záležitostí iných krajín, pretože je zrejmé, že v Európe, ktorá slúži Amerike, a nie sebe samej, je dnes možné všetko,“ povedal Ivica Dačič, hovorca strany Slobodana Miloševiča.

EÚ následne poverila spísaním správy o stave ľudských práv v Rakúsku tzv. „troch múdrych” - bývalého fínskeho prezidenta Martti Ahtisaarithe, bývalého španielskeho ministra zahraničných vecí, Marcelino Orejathe, bývalého podpredsedu Európskej komisie pre ľudské práva, Jochen Froweina.

Tí síce kritizovali Stranu slobody, no odporučili zrušiť existujúce sankcie, keďže nebolo potvrdené porušovanie ľudských práv (špeciálne zahraničných osôb) v nadmernej miere. K oficiálnej strate hlasovacích práv v žiadnom momente nedošlo.

Článok 7 Zmluvy o Európskej únii umožňuje pozastaviť hlasovacie práva členského štátu v prípade závažného a pretrvávajúceho porušenia hodnôt EÚ, t.j. v prípade porušenia úcty k ľudskej dôstojnosti, slobody, demokracie, rovnosti, právneho štátu alebo rešpektovania ľudských práv vrátane práv osôb patriacich k menšinám.

Tento článok bol v praxi použitý len na začatie konania proti niektorým krajinám, avšak k úplnému pozastaveniu hlasovacích práv v EÚ ešte nikdy nedošlo. V minulosti boli iniciované procesy podľa článku 7 proti Poľsku a Maďarsku . V oboch prípadoch sa EÚ obávala o stav právneho štátu v týchto krajinách.

znepokojenie
vyhlásil
naliehal
izolácii
odložilo
obhajovala
odmietla
deklaráciu
povedala
podporu
odsúdilo
poverila
kritizovali
Zmluvy o Európskej únii
Poľsku
Maďarsku


A myslím si, že toto bol práve dôkaz, že situácia sa po 48 hodinách ostrého štrajku vyriešila. Veď keď sa pozrieme na podobnú situáciu, ktorá bola tento rok vo Francúzsku, kedy ostrý štrajk fungoval 2 týždne.

Francúzsko je krajina štrajkov a aj tých lekárskych tam bolo viacero. Ako uvádza sme.sk (30. november 2011) vo Francúzsku, kde sú štrajky populárne, lekári v roku 2002 protestovali za vyššie platy Dňom bez doktorov, do ktorého sa zapojilo asi 75 percent praktických lekárov a mnohí špecialisti.

sme.sk

bbc.co.uk

connexionfrance.com


...zareagovali sme na veľmi zaujímavé vyhlásenie aj pána Csákyho, ktoré povedal na platforme rokovania bývalých vládnych strán SDKÚ, KDH, SMK pri príležitosti rokovania Európskych ľudovcov v Košiciach, kde povedal, že tieto strany musia opäť zasiahnuť, ako zasiahli v roku 98. ...keď hovorí, že sa musí k tomu vrátiť, že je tu potrebný obdobný zásah, teda tak to nazval pán Csáky ako hovorca tejto, tejto trojkoalície,

Dátum zverejnenia analýzy: 25.12.2010 Naspäť Nahlásiť chybu


Sme ich (firmu Chirana Medical, pozn.) v podstate tak uhovorili na to, aby dramaticky zvýšili výrobu voči svojmu štandardu týchto pľúcnych ventilácii. Predtým vyrábali približne 1 denne alebo jednu denne.

Ministerstvo zdravotníctva podpísalo 4. apríla zmluvu na dodávku 300 pľúcných ventilácií do júna 2020 s firmou Chirana. Vedenie firmy uviedlo , že pozastaví dodávky do zahraničia, kam vyváža 95 percent svojej produkcie, aby vedeli naplniť potreby vlády. Aby termín dodania stihli, museli štvornásobne zvýšiť výrobu. Tvrdenie Igora Matoviča preto hodnotíme ako ešte pravdivé.

podpísalo uviedlo


Budú musieť o tom (o ponuke Mostu pre OKS, aby sa strana za určitých podmienok zúčastňovala koaličnej rady, pozn.) rokovať naše stranícke orgány, čo je aj teda súčasťou tej, toho návrhu, dohody.

Znenie dohody medzi Mostom a poslancami OKS nemáme k dispozícii, nevieme teda posúdiť, či o tom majú rokovať stranícke orgány.


Koniec koncov ja som svoje svedectvo vykonal, skupinu pána Romana Vávrika som po rokoch z našej politickej strany vytlačil.

Explicitna zmienka o tom, že by Vávrika vytlačil konkrétne Dzurinda neexistuje. Podľa informácií zverejnených v denníku SME : „Roman Vavrík odstúpil z miesta predsedu Regionálneho zväzu SDKÚ v Bratislave“ tesne pred tým ako ho mala odvolávať mimoriadna krajská konferencia 19. októbra 2006. Podľa SME Vavríkovi známi tvrdia, že s predsedom strany Mikulášom Dzurindom dobré vzťahy nemal.

SME SME


Tlačovú konferenciu o odpočúvaní politikov urobil poslanec Národnej rady za SNS pán Štefanov a povedal, že sa politici odpočúvajú.

Denník SME : "S informáciou o odpocúvaní najmenej 40 politikov vyšiel Igor Štefanov zo SNS, ktorého polícia žiada zbavit imunity v kauze nástenkového tendra. Dôkazy nepredložil. 'Lipšic sa snaží sústredit moc do svojich rúk,' vyhlásil. Pridal sa aj Smer, ktorý tvrdí, že tieto informácie sú známe od decembra a súhlas dal polícii Krajský súd v Nitre."

Denník SME


Je tu opäť číslo, ktoré pochádza z dielne ministerstva financií, ktoré hovorí, že v rokoch 2006 až v 2010, vrátane dvoch rokov hlbokej krízy, Slovensko zvýšilo svoj dlh o 10,2 miliardy eur.

Robert Fico spomína rovnaké císla, aké ukazuje táto tabulka:


Nezvýšili sa dane, niekoľkokrát my sme zavetovali zvýšenie daní, ľuďom sa nezvýšili za nás dane. Dvestosto eur rodinám sa dalo, skoršie dôchodky sa dali. Prepáčte, mamičkám sa dalo teda dvesto euro, skoršie dôchodky sa dali, zastropovali sa energie…

SaS vetovala zvýšenie daní už pri prvom predstavení Matovičovho nápadu na zvýšenie dávok rodinám. Do ústavy sa dlhodobo snaží presadiť tzv. daňovú brzdu , ktorou by sa zastropovalo celkové daňovo-odvodové zaťaženie. Daňovo-odvodové zaťaženie sa ešte od nástupu vlády v marci 2020 nemenilo.

Od 1. apríla 2021 dostávajú tehotné ženy, ktoré majú nárok na vyplácanie materského príspevku alebo študujú, štipendium vo výške 200 eur. Národná rada v máji v rámci pomoci dôchodcom rozhodla o vyplatení 13. dôchodku už v júli 2022. Na zastropovaní cien energií sa dohodla vláda so Slovenskými elektrárňami ešte vo februári 2022. Výrok preto hodnotíme ako pravdivý.

vetovala
daňovú brzdu
dostávajú
rozhodla
dohodla


No tak stále mi nejde z hlavy ten komentár, ktorý napísal Edward Lucas, to je editor britského časopisu Economist. On poznamenal, že ak sa Ukrajina rozhodne pre vojenskú spoluprácu s Ruskom tak ako to urobilo Bielorusko, tak v podstate máme iného suseda ako sme mali doposiaľ. Máme Rusko aj s jeho ambíciami, s jeho vnímaním zahraničia a máme ho rovno na hranici. A nielen my, ale aj Európska únia ako taká.

Je pravdou, že editor the Economist Edward Lucas vo svojom článku uvádza, že kým spolupráca Ukrajiny s NATO by Putinov režim zničila, naopak spolupráca s Kremľom ohrozuje Európu a de facto posúva hranice Ruska až k Slovensku, Maďarsku a Rumunsku - teda k hraniciam EÚ. Výrok hodnotíme ako pravdivý. Edward Lucas je žurnalista, pracujúci pre The Economist ako editor sekcie energetiky a prírodných zdrojov. Šebej pravdepodobne vychádza z článku Edwarda Lucasa s názvom Ukraine’s Pain is Europe’s Shame: What Can America Do?, v ktorom uvádza, že pokiaľ sa Ukrajina dostane do područia Ruska, bezpečnosť Európy je ohrozená a Rusko rozšíri svoje hranice až k Slovensku, Maďarsku a Rumunsku. Naopak, vojenská spolupráca s NATO by podľa Lucasa Putinov režim zničilo. "Ukraine is the swing vote in the former Soviet Union. If Ukraine adopts a Euro-Atlantic orientation, then the Putin regime is finished. Seeing the success of a large, Orthodox, industrialized ex-Soviet country would be the clearest signal possible to Russians that they deserve better. But if Ukraine is in Russia’s grip, Europe’s security is endangered. The Kremlin’s military reach would stretch to the borders of Slovakia, Hungary and Romania. America and its NATO allies already have a nasty military headache in North-Eastern Europe, trying to protect the Baltic States from the integrated and increasingly impressive military forces of Russia and Belarus. Managing European security would be even trickier if Russia stationed its advanced area-denial missiles in Odessa, say. Ukraine is economically important too, not least because of its formidable defense industry." V Lucasovom článku How the West Lost Ukraine to Putin sa vyjadril k otázke Východného partnerstva, ktoré označil ako rozširovanie vplyvu Ruska. Tvrdí, že Moskva potrebuje geopolitické zázemie krajín, ktoré sú ekonomicky slabé a politicky poddajné. Preto sa Rusko snaží zničiť partnerstvo nielen EÚ s Ukrajinou, ale aj s Moldavskom, Bieloruskom, Azerbajdžanom, Arménskom a Gruzínskom. Dátum zverejnenia analýzy: 27.01.2014 Naspäť Nahlásiť chybu

Edward Lucas
článku
článku


...s KSK sa delíme o druhé miesto s najhorším, až havarijným a nevyhovujúcim stavom ciest druhej triedy.

Najmenej ciest v nevyhovujúcom až havarijnom stave má Žilinský kraj - 9%, po ňom nasleduje Nitriansky kraj. Košický a Trnavský sa delia o tretie miesto s niečo cez 21 %. Výrok hodnotíme ako nepravdivý. Spoločnosť Slovenská správa ciest každoročne uverejňuje na svojom webe prehľad stavu ciest I., II. a III. triedy. Najnovší dokument ( s.20, .pdf ) z júna 2017 ukazuje stav ciest II. triedy na základe hlavných prehliadok vykonaných v roku 2017. Podľa neho dokážeme spočítať a porovnať nevyhovujúci až havarijný stav ciest II. triedy v percentách v jednotlivých krajoch. Najmenší počet havarijných až nevyhovujúcich ciest má Žilinský kraj so súčtom 9 %. Druhý najlepší je Nitriansky kraj so 17 % a na treťom mieste je Trnavský a Košický kraj s 21 %. Dátum zverejnenia analýzy: 18.10.2017 Naspäť Nahlásiť chybu

webe
s.20, .pdf


...všetkých policajtov na Slovensku. Tých 23-tisíc, ktorých ja riadim alebo spolu s ďalšími funkcionármi.

Vo svojom výroku Tibor Gašpar tvrdí, že na Slovensku je celkovo 23-tisíc policajtov. Na základe štatistiky z Eurostatu ( .xlsx , Tab 11) a Uznesenia vlády SR k návrhu rozpočtu verejnej správy na roky 2018 až 2020 ( .doc , s. 6) je zrejmé, že počet policajtov sa pohybuje okolo hodnoty, ktorú uvádza Gašpar. Tento výrok hodnotíme ako pravdivý.

.xlsx .doc .rtx č.544 článku Eurostatu navýšil


Ak hovoríte o druhom pilieri, nekonečná story, a no musíte si uvedomiť, že tí ľudia neprichádzajú o tie peniaze, oni ich dostanú samozrejme zvýšené nároky z prvého piliera.

Minister Kažimír tvrdí, že v dôsledku zníženiu odvodu do DSS z 9 % na 4 % sa poistencom zvýši nárok na tej časti ich budúceho dôchodku, ktorú im má vyplácať Sociálna poisťovňa v rámci prvého pilieru. Na základe informácii zo Sociálnej Poisťovne, ktoré potvrdzujú zvýšenie pomeru prvého pilieru na budúcich dôchodkov tento výrok považujeme za pravdivý. Ako informuje Ministerstvo práce, sociálnych vecí a rodiny , dôchodok človeka sporiaceho v tzv. II. pilieri sa skladá z dvoch častí - okrem dôchodku z II. piliera ho tvorí i základ dôchodku z I. piliera, ktorý je oproti plnému dôchodku na ktorý by mal nárok v prípade sporenia iba v I. pilieri úmerne znížený vzhľadom na nižší odvod, ktorý do Sociálnej poisťovne platil: "Sporiteľom bude dôchodok vyplácaný z dvoch zdrojov - okrem dôchodku z prvého piliera budú súčasne poberať aj dôchodok z II. piliera, a to spôsobom uvedeným nasledovne: dôchodok z I. piliera (vyplácaný Sociálnou poisťovňou) bude sporiteľovi primeraným spôsobom znížený (zníženie dôchodku bude primerane odzrkadľovať nižšie poistné počas obdobia sporenia do druhého piliera d - napr. za obdobie, keď sa jeho odvody rozdeľovali medzi I. a II. pilier v pomere 9 % : 9 %, sa mu bude dôchodok z I. piliera znižovať o polovicu a za obdobie, keď sa jeho odvody rozdeľovali v pomere 14 % : 4 %, sa mu bude dôchodok z II. piliera znižovať o dve devätiny), dôchodok z II. piliera bude sporiteľovi vyplácaný súkromnou poisťovňou z prostriedkov, ktoré si nasporil na svojom osobnom dôchodkovom účte a ktoré DSS prevedie na účet poisťovne, ktorú si sporiteľ zvolil podľa vlastného výberu." To znamená, že po znížení odvodu do DSS na 4% a zvýšení odvodu do Sociálnej poisťovne na 14%, má sporiteľ právo na väčšiu časť dôchodku z I. piliera, než v situácii kedy bol odvod do Sociálnej poisťovne i DSS rovnaký - 9%. Dátum zverejnenia analýzy: 29.10.2012 Naspäť Nahlásiť chybu


Robert Fico keď v roku 2006 preberal vládu, tak matky s viacerými deťmi odchádzali v 54-ke v tom čase, v 54 rokoch do dôchodku. Dnes už je to viac ako 60 rokov..

V roku 2006 bol dôchodkový vek pre matky, ktoré vychovali dve deti, 55 rokov. Pre matky s troma alebo štyrmi deťmi 54 rokov a pre matky, ktoré vychovali aspoň päť detí, to bolo 53 rokov. Podľa Sociálnej poisťovne je dôchodkový vek matiek s päť a viac deťmi na tento rok 59 rokov a 9 mesiacov. Pre ostatné matky s menším počtom detí presahuje dôchodkový vek 60 rokov. Pre ženy narodené v roku 1956, ktoré vychovali iba jedno dieťa, je v roku 2018 dôchodkový vek 62 rokov a 129 dní. Pre ženy narodené v roku 1957, ktoré vychovali dve deti, predstavuje v tomto roku dôchodkový vek 61 rokov a 9 mesiacov. A pre ženy narodené v roku 1958, ktoré vychovali 3 alebo 4 deti, to je 60 rokov a 9 mesiacov. Tento výrok teda hodnotíme ako pravdivý. Pokiaľ ide o znížený dôchodkový vek žien v závislosti od vychovaných detí, ten sa zachováva aj po 31. decembri 2016. Na stránke Sociálnej poisťovne je dostupná tabuľka, určujúca zníženie dôchodkového veku pre matky podľa ich roku narodenia a počtu vychovaných detí. Dátum zverejnenia analýzy: 28.05.2018 Naspäť Nahlásiť chybu

dôchodkový vek
Sociálnej poisťovne
dôchodkový vek
tabuľka,


Tvrdil do poslednej chvíle, že chce podpísať túto dohodu, aby zrazu úplne ako blesk z jasného neba povedal, že to prehodnotil a používal argumenty, ktoré sú nereálne, napríklad že podpis týchto dohôd by znamenal, že Ukrajina by prišla o 160 miliárd eur...

Ukrajina skutočne dlhú dobu inklinovala k podpisu asociačnej dohody s Európskou úniou. Hoci nejaké negatívne náznaky, že Ukrajina dohodu nepodpíše boli niekoľko týždňov pred stretnutím vo Vilniuse, kde mala byť Asociačná dohoda podpísaná. Ukrajina podpísala návrh Asociačnej dohody v septembri. Ešte deň pred schválením kľúčových zákonov v ukrajinskom parlamente, eurokomisár Füle učakával prijatie týchto zákonov nevyhnutných na podpis dohody. Svoje kroky ukrajinský prezident zdôvodnil aj spomínanými 160 mld. eur, ktoré by údajne musela Ukrajina vynaložiť na zmeny spojené s asociačnou dohodou. Demagog.SK nehodnotí reálnosť argumentu o 160 mld. eur. Výrok preto hodnotíme ako pravdivý. V septembri 2013 ukrajinská vláda schválila návrh Asociačnej dohody s EÚ SME (18. september 2013): "Tamojšia vláda Viktora Janukovyča dala napriek ruskej obchodnej blokáde a vyhrážkam Moskvy prednosť Európskej únii a schválila návrh Asociačnej dohody, ktorú by mohla podpísať v novembri na summite vo Vilniuse." Rovnako informuje aj AFP . Ešte 20. novembra 2013 komisár pre rozšírenie a európsku susedskú politiku Füle očakával, že v najbližšej dobe ukrajinský parlament prijme návrhy zákonov, nevyhnutné pre podpísanie asociačnej dohody 29. novembra 2013, počas summitu vo Vilniuse. 21. novembra 2013 však k prijatiu zákonov nedošlo, a tak nemohla byť asociačné dohoda podpísaná. Ukrajina tak nepodpísala Asociačnú dohodu s EÚ. " Diplomats and officials in Brussels, while dismayed by the serial negative signals from Yanukovich in recent weeks, nonetheless remained hopeful that the president was bluffing, seeking to extract better terms from the EU, and would yet yield at the last minute in Vilnius and issue a presidential pardon for Tymoshenko." Prezident Janukovyč taktiež uviedol, že prijatie asociačnej dohody a zmeny, ktoré by so sebou priniesla, by Ukrajinu stáli približne 160 mld. eur. Rovnako informuje aj Reuters . ČTK (28. novembra 2013): "Janukovyč už predtým uviedol, že prechod na štandardy a normy únie bude Kyjev stáť 20 miliárd eur ročne a do roku 2017 si to vyžiada okolo 160 miliárd eur." Dátum zverejnenia analýzy: 27.01.2014 Naspäť Nahlásiť chybu

SME AFP Füle nepodpísala Reuters ČTK


... ubudlo 32-tisíc dlhodobo evidovaných nezamestnaných (v roku 2016, pozn.).

Od roku 2015 do roku 2016 naozaj výrazne klesla dlhodobá nezamestnanosť ( dlhodobá nezamestnanosť trvá viac ako 12 mesiacov) . Štatistiky zverejnené na stránkach Ústredia práce, sociálnych vecí a rodiny ukazujú, že koncom decembra v roku 2015 bolo 172 908 osôb nezamestnaných viac ako rok. Najnovšie údaje za december 2016, ktoré boli zverejnené až po televíznej debate, ukazujú, že počet dlhodobo nezamestnaných klesol na 137 322. V roku 2016 tak došlo k poklesu dlhodobo nezamestnaných o 35 586. Koncom mesiaca november sa evidovalo 138 591 osôb, teda o 34 317 menej ako koncom roka 2015. RIchterom uvedený údaj je nepresný, keďže počet dlhodobo nezamestnaných klesol ešte vo väčšej miere, avšak odchýlka nie je až taká veľká, preto výrok hodnotíme ako pravdivý. Koncom roka 2015 bol počet dlhodobo nezamestnaných (čiže viac ako rok) podľa Štatistického úradu Slovenskej republiky 177,6 tisíc osôb. Z toho 129,6-tisíc ľudí bolo nezamestnaných viac ako dva roky. V treťom kvartáli roku 2016 bola dlhodobá nezamestnanosť naozaj o 32-tisíc ľudí menej, a teda 145,5 tisíc. Nezamestnanosť nad dva roky klesla o 17,6-tisíc ľudí. Údaje Štatistického úradu a Ústredia sa líšia z dôvodu, že Štatistický úrad pracuje so štvrťročnými informáciami (a teda najnovšia informácia o roku 2016 je z tretieho kvartálu), kým Ústredie zverejňuje aj mesačné údaje. V grafe je zachytený dlhodobý vývoj počtu dlhodobo nezamestnaných ľudí v každom štvrťroku.

dlhodobá nezamestnanosť


Čo sa týka boja s čiernym ubytovaním, o 8 % obce majú väčší príjem, lebo sa prihlásili hotelieri, ktorí načierno ubytovávali.

Z verejných zdrojov nie je možné dohľadať spoľahlivý údaj o náraste príjmov obcí z dane za ubytovanie a dať ho do príčinnej súvislosti s nižším ubytovaním „ na čierno” a teda s riadnym priznaním dane. Tvrdenie Andreja Danka preto hodnotíme ako neoveriteľné. Nie je zrejmé, ako prišiel Andrej Danko na údaj o 8-percentnom zvýšenom príjme obcí, ktorý má byť dôsledkom nižšieho ubytovania „ na čierno.” Ku koncu októbra 2019 vzrástol medziročne počet lôžok o 8,2 %. Dáta však Štatistický úrad publikoval až 19. decembra - a teda po zverejnení relácie. Augustové a septembrové údaje dostupné v čase relácie hovorili o medziročnom náraste lôžok o 5,6 % resp. 6,5 %. Ak v krajine nevznikli významne nové ubytovacie kapacity, nárast (obsadených) lôžok môže znamenať, že niektorí podnikatelia, ktorí ubytovávali návštevníkov „ na čierno”, ich začali „prihlasovať” - t.j. platiť za nich daň za ubytovanie. O takejto situácii hovoria hoteliéri na Liptove, kde pri takmer rovnakých kapacitách narástol počet lôžok o 8,4 %. Ku koncu augusta , septembra aj októbra však podľa údajov Štatistického úradu medziročne na Slovensku rástol aj počet ubytovacích zariadení (o 8,6 % / 9,4 % / 11,2 %). Vyšší počet - obsadených - lôžok znamená vyšší príjem pre obce, ktoré sú prijímateľmi dane za ubytovanie z miestnych zariadení. Sadzbu dane si určujú sami podľa osôb a počtu prenocovaní. Ich príjem teda závisí od počtu obsadených lôžok. Medziročne stúpol aj počet návštevníkov a prenocovaní v ubytovacích zariadeniach. Podľa augustových údajov o 17,7 resp. 15,9 %. Nie je však zrejmé, ako sa tieto nárasty premietli do vyššieho príjmu obcí. Rovnako nie je zrejmé, ako sa na týchto nárastoch podpísalo priznávanie hostí (neubytovanie na čierno) a riadne odvádzanie daní za ubytovanie a ako iné faktory. Demagóg.SK sa pýtal Združenie miest a obcí Slovenska, či môžu potvrdiť nárast príjmu obcí z dane za ubytovanie, ktorý má pôvod v menšom ubytovaní „ na čierno” a či si tento nárast dávajú do súvislosti so zavedením rekreačných poukazov - email však ostal bez odpovede. Rovnako žiaden dôkaz pre toto tvrdenie neposlal ani Andrej Danko. Keďže z verejných zdrojov nie je možné dohľadať spoľahlivý údaj o náraste príjmov obcí z dane za ubytovanie a dať ho do príčinnej súvislosti s nižším ubytovaním „ na čierno” a teda s riadnym priznaním dane, tvrdenie Andreja Danka hodnotíme ako neoveriteľné.

publikoval septembrové hovorili hovoria augusta septembra sú augustových


My sme veľmi radi, že sa nám podarilo posilniť naše pozície v komunálnych voľbách.

Podľa dostupných štatistických údajov z rokov 2010 a 2014. Smer skutočne v posledných voľbách do orgánov samosprávy obcí zvýšil počet aj podiel svojich poslancov. Rovnako sa zvýšil aj počet a podiel starostov a primátorov ktorí boli podporovaní Smerom. Výrok hodnotíme ako pravdivý.


Viete čo je v súčasnosti najväčší problém Slovenska? Napríklad to, že sa zdražuje, že v priemere viac, ako 20 euro na mesiac budú platiť ľudia viac za elektrinu.

Podľa Úradu pre reguláciu sieťových odvetví stúpne cena elektriny priemerne o 4,82% mesačne. Ak by táto čiastka bola A. Belousovovou spomínaných 20 eur, platili by sme v priemere za elektrinu vyše 400 eur mesačne.

Podľa správy ministerstva financií predpokladaný rast cien pre zvýši výdaje domácnosti o 25,6%. Teoreticky tak Belousovovou spomínaných 20 eur za elektrinu môže zodpovedať realite. Avšak podiel elektriky na výdajoch domácnosti sa nám nepodarilo zistiť, preto výrok hodnotíme ako neoveriteĺný.

Úradu pre reguláciu sieťových odvetví
rast


Obyčajné klamstvo, že Slováci na povedzme zmiešanom území a to je jedno, či tam žijú Maďari alebo Rusíni alebo Nemci, že by sa mali učiť po maďarsky, po rusínsky a tak ďalej. To je obyčajné klamstvo. Prečítam vám paragraf 7: Orgán verejnej správy a jeho zamestnanci sú povinní používať v úradnom styku štátny jazyk a za určitých podmienok samozrejme môžu aj jazyk menšiny, ale orgán verejnej správy a jeho zamestnanci nie sú povinní ovládať jazyk menšiny.

V zákone c. 184/1999 o používaní jazykov národnostných menšín (.pdf) sa okrem iného píše: "§ 7 (1) Orgán verejnej správy a jeho zamestnanci sú povinní používat v úradnom styku štátny jazyk1) a za podmienok ustanovených týmto zákonom a osobitnými zákonmi môžu použit aj jazyk menšiny . Orgán verejnej správy a jeho zamestnanci nie sú povinní ovládat jazyk menšiny." V návrhu zákona , ktorým sa mení a doplna zákon Národnej rady Slovenskej republiky c. 184/1999 Z. z. o používaní jazykov národnostných menšín v znení zákona c. 318/2009 Z. z. (.pdf) sa okrem iného píše: "V § 7 ods. 1 sa odkaz na poznámku pod ciarou 1) vypúšta. V § 7 ods. 1 sa slová 'môžu použit' nahrádzajú slovom 'používajú'." Novela nehovorí o tom, že úradníci "môžu použit" , ale že "používajú" jazyk menšiny. Stále ale platí aj to, že nie sú povinný jazyk menšiny ovládat.

zákone c. 184/1999
návrhu zákona


V jednom autobuse odvezieme 150 - 190 cestujúcich. V tej novej električke ich bude 250.

Celková kapacita autobusov závisí od konkrétneho typu autobusu. Najmenšie autobusy v bratislavskej doprave odvezú okolo 75 ľudí, najväčšie 150 až 166 , respektíve 177 . Kapacita novej električky je až 356 ľudí . Dátum zverejnenia analýzy: 11.11.2014 Naspäť Nahlásiť chybu

konkrétneho

356 ľudí


Ja som žiadnu sumu nepodpisoval, iba základné princípy na ktorých spočíva budúca odmena. Lebo odstupné bolo iba 7 tisíc to základné a tá odmena zostávajúca tá veľká šokujúca je na základe hospodárskeho výsledku a konkurenčnej doložky (o odmene pre Marcelu Hrdú exriaditeľku Slovenskej pošty, pozn.).

J. Figeľ hovorí o výške odstupného pre Marcelu Hrdú, ktorá pôsobila ako generálna riaditeľka Slovenskej pošty, a.s. od marca 2011 do mája 2012. Ako uviedla SITA , Hrdá by mala dostať odstupné vo výške 178 tisíc eur. V marci 2011 prijala vláda I. Radičovej nové pravidlá pre odmeňovanie štátnych manažérov v dozorných radách a v predstavenstvách spoločností s účasťou štátu. Podľa nových pravidiel (.pdf) je tak odmeňovanie závislé najmä od výšky obratu danej spoločnosti, rentability tržieb (predstavuje podiel čistého zisku ku konsolidovaným tržbám) a od počtu zamestnancov. V vrámci týchto pravidiel sa v článku IV. Poskytovanie mesačných odmien , bode 5. uvádza, že " Výška mesačnej odmeny predsedu, podpredsedu a členov predstavenstva spoločnosti s výškou mesačnej mzdy generálneho riaditeľa, ktorá bude určená manažérskou zmluvou, nesmie presiahnuť desaťnásobok priemernej mzdy v SR za predchádzajúci rok. " Tá bola v roku 2011 podľa údajov Štatistického úradu 786 eur. Zároveň sa však v pravidlách uvádza, že " Obmedzenie sa nevzťahuje na výplatu podielu na zisku (tantiémy), ktorý určí valné zhromaždenie na rozdelenie. " V pravidlách sa taktiež v bode 3 uvádza, že " Predseda, podpredseda, člen predstavenstva nemá nárok na odstupné pri skončení výkonu funkcie ." Ako však 10. júna 2012 uviedlo SME " Aj keď vláda Ivety Radičovej nastavila pravidlá, ktoré mali zamedziť vyplácaniu podobných odmien v podnikoch s účasťou štátu, zmeny zaviedli len v predstavenstvách a u členov dozorných rád. Manažmenty ich však neprijali." Výrok teda hodnotíme ako neoveriteľný aj preto, že podľa SITA , súčasné minister dopravy dopravy J. Počiatek tvrdí, že J. Figeľ je na zmluve o odmenách pre Hrdú podpísaný, čo Figeľ popiera. Vzhľadom na to, že kvôli zákonu o ochrane osobných informácii nie je táto zmluva zverejnená, nevieme určiť kým a na akú sumu bola podpísaná.

pôsobila
SITA
pravidiel
Štatistického úradu
SME
SITA


Emisie z dopravy aj na Slovensku rastú. Je to závažný problém, ktorý máme ako Európska únia, že nám emisie z dopravy rastú.

V roku 2019 bola doprava v Európskej únii zodpovedná až za štvrtinu všetkých emisií oxidu uhličitého. Až za 72% celkových emisií z dopravy môže cestná doprava. Doprava je v Európskej únii jedinou oblasťou, v ktorej prišlo k zvýšeniu emisií skleníkových plynov a to až o skoro 34% od roku 1990 po 2019.

Priemerné emisie z nových osobných automobilov v EÚ v roku 2021 boli na hodnote 116,3 gramu CO2/km, čo predstavuje nárast voči roku 2020 o 7,5%. Slovensko je na tom horšie ako priemer EÚ a to s priemernou hodnotou emisií 139,2 gramu CO2/km s medziročným zvýšením o 14,3%. Celkové emisie v sektore dopravy na Slovensku síce v 2020 cez pandémiu mierne poklesli, v roku 2021 sa opäť začali zvyšovať.

Keďže Slovensko ako aj Európska Únia v sektore dopravy zaznamenávajú nárast emisii, výrok hodnotíme ako pravdivý.

Doprava

Slovensko

Celkové


Dnes už je jasné, že aj to som povedal, jednotný postoj nebude, pretože sú krajiny (EÚ, pozn), ktoré už deklarovali, že do Moskvy pôjdu a sú krajiny, ktoré naopak deklarovali, že nepôjdu.

Podľa slovenského portálu Pravda sa spomedzi krajín EÚ osláv víťazstva v druhej svetovej vojne v Moskve z krajín EÚ zúčastní napríklad Grécko a Česko. Účasť na oficiálnych oslavách naopak odmietlo napríklad Francúzsko, Veľká Británia, či Poľsko. Nemecká kancelárka Angela Merkel uviedla , že deň po oficiálnych oslavách vyjadrí úctu padlým vojakom položením venca v Kremli, odmieta sa však zúčastniť oficiálnej vojenskej prehliadky. Výrok hodnotíme ako pravdivý.

Pravda uviedla Izvestia


Lebo to, čo sa stalo na začiatku októbra, kedy Ministerstvo školstva sa dohodlo so zdravotníctvom, že zrušia rúška, zrušia rúška v triedach deťom, státisícom detí, to spôsobilo tú obrovskú tretiu vlnu, ktorú sme na Slovensku mali. Okamžite sa to do dvoch týždňov rozhorelo.

V danom čase stúpali prípady pozitívnych vo všetkých okolitých krajinách podobne ako u nás. Tento nárast bol pripisovaný najmä novému, infekčnejšiemu variantu koronavírusu. Aj keď nosenie rúšok preukázateľne spomaľuje šírenie pandémie, je od ministra financií prílišným zjednodušením pripisovať nárast v počte prípadov len zmene v tomto opatrení. Výrok preto hodnotíme ako zavádzanie. O zrušení povinnosti nosenia rúšok v triedach rozhodol Úradu verejného zdravotníctva Slovenskej republiky vo Vyhláške 250/2021 , ktorá vstúpila do platnosti 1. októbra. Vyhláška ruší povinnosť nosiť rúško pre žiakov základných škôl pokiaľ sú v uzavretom kolektíve (triede). Nariadenie sa tiež netýkalo všetkých žiakov; pre stredoškolákov a vysokoškolákov povinnosť nosiť rúška naďalej ostala v platnosti. 1. októbra (deň kedy vyhláška vstúpila do platnosti) bol 7 - dňový kĺzavý medián na úrovni 1216, o dva týždne bol už na úrovni 1871 a 22. októbra to už bolo 3091. Čísla pozitívnych teda naozaj začali v tomto období stúpať. Podobné nárasty počtu prípadov sme však mohli v tomto období sledovať aj vo všetkých okolitých krajinách ( Česko , Poľsko , Maďarsko , Rakúsko ). Nárast prípadov je vo všeobecnosti spájaný s presadzovaním sa nových variantov vírusu v populácii. V danom období boli v čoraz zastúpenejšími varianty delta a delta plus , ktoré sú oproti predchádzajúcim variantom infekčnejšie . Odborníci sa síce zhodujú , že nosenie rúšok vo šírenie spomaľuje; povedať ale že iba zrušenie povinnosti nosiť rúška pre školy spôsobilo obrovskú tretiu vlnu je tvrdením, ktoré nie je ničím podložené.

Vyhláške 250/2021
7 - dňový kĺzavý medián
Česko
Poľsko
Maďarsko
Rakúsko
delta
delta plus
infekčnejšie
zhodujú


2,4 miliardy eur, pán minister, konsolidácia, ktorá bola naša, ktorá je omnoho väčšia ako ste postavení pred ňu vy.

Výrok o konsolidácii verejného rozpočtu minulej vlády sme už overovali v relácii V politike zo 6.mája 2012. Výrok hodnotíme ako nepravdivý, keďže bývalá vláda Ivety Radičovej podľa údajov Ministerstva financií znížila deficit približne o 1,5 miliardy eur a podarilo sa jej ho stačiť na úroveň 4,6%. TASR uvádza, že deficit verejných financií počas vlády Ivety Radičovej klesol na 4,6%. Eurostat v štatistike uvádza mieru deficitu na úrovni - 4,8 %.Podľa údajov Ministerstva financií v dobe nástupu Ivety Radičovej na post premiérky 8. júla 2010 bola výška deficitu štátneho rozpočtu 2,913 mld. eur. V čase odovzdávania vlády 4. apríla 2012 bola výška deficitu 1,404 mld. eur. Celkovo bol teda za dobu vlády Ivety Radičovej znížený deficit štátneho rozpočtu o 1,509 mld. eur. V súčasnosti sa hovorí o konsolidácii vo výške 1,7 mld. eur ( Sme.sk , 19. júna 2012). Časť by sa mala podľa plánu MF SR ušetriť tento rok a zvyšok, v roku 2013. Konsolidácia by teda bola vyššia a nie nižšia ako konsolidácia minulej vlády. Ani v tomto nemá I. Štefanec pravdu.

V politike
TASR
Eurostat
bola
bola
Sme.sk


Štatisticky 3 tisíc politológov, 3 tisíc právnikov končí každý rok bez možnosti zamestnania.

Podľa údajov UIPŠ bolo na Slovensku v období 2014/2015 334 absolventov bakalárskeho stupňa politológie, 191 absolventov magisterského stupňa politológie a celkový počet absolventov štúdia politických vied bol 1339. Počet absolventov právnych vied bol 1441. Dankov údaj o počte 3 tisíc teda nie je správny ani v jednom prípade. Výrok preto hodnotíme ako nepravdivý. Podľa ÚPSVaR bolo na Slovensku 326 nezamestnaných absolventov politológie a 428 nezamestnaných absolventov práva (v septembri 2015).

UIPŠ ÚPSVaR Štúdia TASR


Lebo ste to ukázali ako predseda Národnej rady, ktorý zdržiaval jednoducho celý proces tak, aby sa oddialilo zverejnenie Trestného zákona alebo teda novely v Zbierke zákonov.

Peter Pellegrini po tom, ako parlament schválil novelu Trestného zákona a prezidentka sa obrátila na Ústavný súd, doručil zákon na uverejnenie ministerstvu spravodlivosti v posledný možný deň zákonnej lehoty. Výrok hodnotíme ako pravdivý.

Štvrtá vláda Roberta Fica predstavila na jeseň 2023 novelu Trestného zákona, ktorej súčasťou bolo zrušenie Špeciálnej prokuratúry, zníženie sadzieb a skrátenie premlčacích lehôt. Po celom Slovensku proti nej protestovali desaťtisíce ľudí. Parlament novelu schválil 8. februára 2024.

Následne však trvalo takmer týždeň, kým premiér novelu 15. februára podpísal. Prezidentka Čaputová sa rozhodla neuplatniť svoje právo veta a zákon podpísala hneď 16. februára. Vyjadrila sa však, že s novelou nesúhlasí, a 9. februára sa obrátilaa Ústavný súd, aby o novele rozhodol skôr, než nadobudne 15. marca 2024 účinnosť. Ústavný súd sa štandardne zaoberá len normami, ktoré vyjdú v Zbierke zákonov.

Následne však Peter Pellegrini ako predseda parlamentu novelu neposlal obratom ministerstvu spravodlivosti, ktoré ju malo v Zbierke zákonov vydať. Hovorkyňa Hlasu-SD Patrícia Medveď Macíková sa 26. februára opakovane vyjadrila, že novela „bude doručená v zákonom stanovených lehotách“, t.j. do 21 dní od schválenia zákona. Štandardne pritom celý proces zverejnenia zákona v zbierke trvá len niekoľko dní. Pellegrini nakoniec poslal zákon ministerstvu spravodlivosti na zverejnenie v posledný možný deň zákonnej lehoty. Ministerstvo spravodlivosti malo ďalších 15 dní na vydanie zákona.

Podpredseda poslaneckého klubu Hlas-SD Samuel Migaľ sa pre Denník N vyjadril: „Je vyslovene v rukách predsedu parlamentu, kedy pošle zákon do zbierky na zverejnenie. Pani prezidentka povedala, že bude taktizovať a taktizuje a ja nevidím, prečo by tu nemohla byť nejaká taktická hra aj zo strany koalície.“.

Ústavný súd napokon 28. februára pozastavil časti novely, ktoré upravujú trestné sadzby a premlčacie lehoty. Urobil tak napriek tomu, že novela ešte publikovaná nebola. Niekoľko dní nebolo zrejmé, či ministerstvo spravodlivosti nález publikuje pred dňom, kedy novela nadobudne účinnosť.

11. marca 2023 vyšla v Zbierke zákonov samotná novela aj nález Ústavného súdu.

novelu
schválil
15. februára
podpísala
neposlal
trvá
poslal
15 dní
Denník N
pozastavil
vyšla


To žiadna iná politická strana v histórii nedokázala na Slovensku (že by všetci aktuálni poslanci NR SR boli v kandidátke umiestnení na jej konci, pozn.) (...).

Je pravdou, že všetci aktuálni poslanci NR SR za OĽaNO kandidujú zdola (posledná desiatka). Neexistujú žiadne mediálne informácie alebo analýzy o tom, že by sa niečo podobné už stalo v histórii volieb Slovenska. Výrok hodnotíme ako pravdivý. Hnutie Obyčajní ľudia a NO už v predčasných parlamentných voľbách v roku 2012 vynikli tým, že štyria zakladatelia hnutia, Igor Matovič, Erika Jurinová, Martin Fecko a Jozef Viskupič kandidovali z posledných štyroch miest (od 150.) a do parlamentu sa dostali vďaka preferenčným hlasom . Kandidátku hnutia do súčasných volieb vedie Veronika Remišová , po nej v prvej desiatke nasledujú ďalší nepolitici. Zakladatelia hnutia a jeho paralmentní poslanci kandidujú opäť z konca kandidátky, oproti tomu Daniel Lipšic, predseda hnutia NOVA, ktoré dostalo 35 miest na kandidátke, kandiduje z miesta 14. Súčasní parlamentní poslanci hnutia OĽaNO obsadili poslednú desiatku, čiže od 140 (Igor Hraško) do 150 (Igor Matovič). K takému riešeniu sa Matovič zaviazal hneď po voľbách v roku 2012, keď sa vyjadril pre sme.sk : " Postaviť sa dopredu nie je umenie, to dokáže každý zbabelec v politike. Ale postaviť sa dozadu a počkať si na ortieľ vo voľbách, ako boli ľudia s tým-ktorým človekom spokojní a či ho prekrúžkujú, to považujem za správne a ja chcem robiť správne veci v politike a nie veci jednoduché a k ľahkému prospechu."

preferenčným hlasom
Veronika Remišová
hnutia OĽaNO
sme.sk


...pretože dnes má Grécko napožičiavaných približne 56-60 miliárd eur z Európy, z eurozóny...

Na záchrannom balíku vo výške 110 miliárd eur pre Grécko schválený v roku 2010 sa podieľa EÚ spoločne s Medzinárodným menovým fondom ( SITA ). Od krajín eurozóny má ísť celkovo 80 miliárd eur. Celú sumu by malo dostávať postupne v priebehu troch rokov ( ČTK ). Podľa dostupných informácii prijalo Grécko do februára 2011 už 53 miliárd eur ( TASR , Reuters ). Pritom nie je možné presne určiť, koľko z toho šlo z podielu krajín eurozóny. Aj keď by to bolo všetko je to menej ako uvádza Kollár, ak by to boli približne dve tretiny (podľa kľúča ako sa prispelo), je to ešte menej.

SITA
má ísť celkovo
ČTK
TASR
Reuters


Pán Oremus veď viete, že nehovoríte pravdu – z európskych fondov ani kilometer cesty nebol urobený? My zodpovedáme za cesty v rámci programu ROP, za veľký program Doprava zodpovedá niekto úplne iný.

NSK opravuje veľkú časť svojich ciest práve z európskych fondov(SITA).

NSK

Doprava

ROP


Tak ako povedal pán doktor Berény, že dnes neexistuje ústavná prekážka, pretože parlament zvolil kandidáta, prezident ho odmietol.

Demagog.sk nezistil vyjadrenie Berényho, ktoré by sa týkalo novej voľby generálneho prokurátora. Výrok preto hodnotíme ako neoveriteľný.

Pravda


Z 10 najkonkurencieschopnejších ekonomik na svete, 5 z nich sú v EÚ.

Podobný výrok povedal Šefčovič v Téme dňa (17. mája 2014), keď nesprávne hovoril, že v top 5 najkonkurencieschopnejších krajín sa nachádza až päť krajín EÚ. Teraz už Šefčovič správne uvádza, že v top 10 je päť krajín je z EÚ (Fínsko, Nemecko, Švédsko, Holandsko a VB). Do úvahy berieme Doing Business zostavovaný Svetovou bankou a The Global Competitivness zostavovaný Svetového podnikateľského fóra. Podľa zostaveného poradia rebríčku Doing Business je v prvej päťke len Dánsko na 5. pozícii. V top 10 je ešte Nórsko (9. pozícia) a Veľká Británia (10. pozícia). Prvou krajinou Singapur, následuje Hong Kong a na treťom mieste je Nový Zéland. V rebríček The Global Competitivness je na prvom mieste Švajčiarsko, nasledované Singapurom. Tretie miesto patrí Fínsku, štvrté Nemecku a piate USA. V top 5 sa teda nachádzajú dva štáty EÚ. V top 10 sa nachádza päť štátov EÚ - okrem Fínska a Nemecka je to aj Švédsko 6. pozícia, Holandsko 8. pozícia a Veľká Británia 10. pozícia. Dátum zverejnenia analýzy: 18.05.2014 Naspäť Nahlásiť chybu

Téme dňa
Doing Business
The Global Competitivness


A ešte toto keď ste začali, no prvú pôžičku Grécku sme spoločne odmietli.

Tzv. prvú pôžičku Grécku skutočne NR SR v auguste 2010 odmietla (bolo to v čase vlády I. Radičovej a strana SAS bola súčasťou vládnej koalície, pozn.). Grécky premiér J. Papandreou 23. apríla 2010 požiadal krajiny EÚ o pomoc pri splácaní dlhov. V noci zo 7. na 8. mája 2010, schválili ministri financií členských krajín eurozóny pomoc Grécku vo forme bilaterálnych pôžičiek v objeme 110 miliárd eur. Zároveň sa dohodli na vytvorení intervenčného mechanizmu EFSF (tzv. dočasný euroval, pozn.), ktorý mal chrániť euro. Grécka pôžička sa postupne stávala kľúčovou témou politickej diskusie na Slovensku vzhľadom na blížiace sa parlamentné voľby v júni 2010. Vtedajší premiér SR Robert Fico upozornil, že úver Grécku musí najskôr schváliť parlament, ktorý bude o tomto bode rokovať až po voľbách v júli alebo auguste. Po parlamentných voľbách na Slovensku zostavili vládu strany SDKÚ-DS, SAS, KDH a MOST-HÍD, ktoré počas predvolebnej kampane kritizovali pôžičku Grécku. Spočiatku nebola istá ani podpora vlády pre EFSF, avšak po tlaku partnerov EÚ vláda rozhodla, že Slovensko sa bude podieľať len na EFSF a bilaterálny úver Grécku odmietne. Následne 12. augusta 2010 NR SR neschválila pôžičku Grécku , ale schválila EFSF. (ZDROJ: EurActiv.sk ) Dátum zverejnenia analýzy: 25.11.2013 Naspäť Nahlásiť chybu

EurActiv.sk


My sme strana (strana SMER-SD, pozn.), ktorá má najväčší počet členov, má štruktúry po celom Slovensku.

Počet členov politických strán je pomerne náročné overiť, tento údaj je evidovaný vo výročných správach jednotlivých strán. Najnovšia výročná správa strany Smer-SD je za rok 2014 a uvádza, že strana mala 16 167 členov ( .pdf , s. 41). S týmto údajom pracoval aj portál Aktuality . Smer-SD je strana s najväčším počtom členov, s odstupom ju nasleduje Kresťanskodemokratické hnutie s 11 700 členmi a Strana maďarskej komunity s 10 000 členmi. Smer-SD je zastúpená vo všetkých krajoch SR. Výrok Roberta Fica preto hodnotíme ako pravdivý.

.pdf Aktuality zastúpená


Ja si myslím, že doteraz rovná daň bola užitočná pre Slovensko. Pritiahla investorov, urobila Slovensko zaujímavým v zahraničí a podobne

Výrok hodnotíme ako pravdivý, pretože vďaka rovnej dani sa Slovensko stalo atraktívnejšie pre investície zahraničných firiem. Je však potrebné poznamenať, že rovná daň nebola jediný faktor, ktorí zabezpečil Slovensku zahraničné investície a hospodársky rast. S pozitívnymi ohlasmi sa rovná daň na Slovensku stretla už pred jej zavedením. Vtedajší šéf OECD Donald Johnston sa na margo rovnej dani pre ČTK vyjadril takto: „Medzinárodné spoločenstvo akoby uzavrelo stávku na úspech Slovenska, a preto sa rozhodli tu investovať,“ Pochválil aj začaté reformy, z ktorých najviac vyzdvihol plán zaviesť rovnú daň a jednotnú daň z pridanej hodnoty. K zavedeniu rovnej dane na Slovensku sa pre TASR vyjadril aj český ekonóm a spolupracovník Viedenského inštitútu pre medzinárodné ekonomické porovnávanie Zdeněk Lukáš: " V čase zavedenia rovnej dane sa na Slovensku začalo obdobie rýchleho hospodárskeho rastu. K jeho akcelerácii až na úroveň 10 percent HDP prispela aj rovná daň. Napokon, aj v súčasnosti platí, že Slovensko v porovnaní s Európou prežíva lepšie časy." Slovenský ekonóm Eugen Jurzyca pre INEKO zhodnotil zavedenie rovnej dane ako úspešnú reformu: " Rovná daň je úspešná reforma. Pomohla zrýchliť hospodársky rast, nezasiahla politicky neúnosne do sociálneho rozloženia spoločnosti, pozitívne zviditeľnila Slovensko v zahraničí." Rovná daň však bola len jedným z mnohých faktorov, ktoré prispeli k rýchlemu hospodárskemu rastu a zahraničným investíciám. Potvrdzuje to aj portál euractiv.sk "Slovensko po roku 2004 skutočne zažilo historický ekonomicko-investičný boom. Ekonómovia však upozorňujú, že rovná daň bola len jedným z faktorov, ktoré rozprúdili slovenský hospodársky rast. Nemenej významnými bola aj lacná a kvalifikovaná pracovná sila, členstvo v EÚ, investičné stimuly a dobrá poloha krajiny." Dátum zverejnenia analýzy: 02.04.2012 Naspäť Nahlásiť chybu

vyjadril vyjadril zhodnotil euractiv.sk


A napokon, potrebujeme aj reštart školstva, v TOP 10 hodnotení Ineko nemáme ani jedno gymnázium.

Podľa posledného rebríčku základných a stredných škôl od INEKO sa v TOP 10 nenachádza ani jedno gymnázium z Trenčianskeho samosprávneho kraja. Výrok preto hodnotíme ako pravdivý.

Výrok rebríček kompetencie obci


Kšeftu, ktorý má hodnotu skoro 50 miliónov. ...je to na zdvojnásobenie vianočných dôchodkov.

Odhad škody nevýhodného predaja emisií vo výške 50 miliónov eur sa používa predovšetkým v opozičných radoch. Skutočná výška škody resp. aká škoda vznikla nie je známe. Demagog.SK nehodnotí či škoda na emisiách vo výške 50 miliónov eur je reálna. Hodnotíme porovnanie tejto sumy so zdvojnásobením vianočných dôchodkov.

Odhad
50 miliónov
.pdf
rozpočtu
sumou
návrh
správy


Toto bolo (zmena zákona o občianstve, pozn.) v programovom vyhlásení Radičovej vlády, ale práve váš poslanecký klub (SaS, pozn.) za to nehlasoval (...) Vašou vinou ten zákon v 2010, v 2011 neprešiel. (...) Boli to poslanci za OĽaNO, Obyčajní ľudia.

Programové vyhlásenie Radičovej vlády sa zaoberalo aj zmenou legislatívnej úpravy Zákona o štátnom občianstve. Vo februári 2011 došlo na návrh koaličných poslancov k prerokovávaniu zmeny tohto zákona pričom pri samotnom hlasovaní sa zdržali 4 koaliční poslanci dnes z OĽaNO, ktorý boli v tom čase v poslaneckom klube SaS. Vďaka tomuto zákon tesne neprešiel. Výrok hodnotíme ako pravdivý. Podobný výrok sme už overovali 3.apríla 2011 z relácie O 5 minút 12.

Programové vyhlásenie
februári 2011
3.apríla 2011
.pdf
12. schôdze NR SR
74 poslancov
zaregistrované
založené


Veď to všade teraz vychádzajú články alebo reportáže, BBC, Guardian, nemecká verejnoprávna televízia o tom, že ak to tak dopadne a ak vy (Robert Fico, pozn.) budete zostavovať vládu, tak to bude ďalší problematický článok Európskej únie, ďalšiu krajinu, ktorá bude v izolácii podobne ako je v nej dnes Viktor Orbán.

Mnohé zahraničné média píšu o nadchádzajúcich voľbách na Slovensku ako o kľúčových z hľadiska zahranično-politickej orientácie krajiny. Potencionálnu vládu Roberta Fica považujú za riziko pre prozápadné smerovanie Slovenska. Výrok hodnotíme ako pravdivý.

V britskom denníku the Guardian vyšiel komentár , v ktorom autor píše, že Slovensko by sa mohlo po voľbách a pod vládou Fica stať ruským spojencom. Taktiež vyšiel podcast BBC , kde rovnaký komentátor rozoberá vzostup Smeru-SD.

Reportáž novinára z New York Times opisuje scenár, v ktorom by Slovensko mohlo po voľbách stratiť pozíciu jedného z najbližších spojencov Ukrajiny a pridať sa k postoju Orbána, ktorý ako jediný z EÚ pomoc Ukrajine kritizuje.

Medzinárodná tlačová agentúra Associated Press (ktorá robila reportáž z predvolebných mítingoch Smeru-SD) píše, že návrat Fica k moci by mohlo znamenať, že Slovensko opustí demokratický smer a vydá sa cestou Orbánovho Maďarska.

ZDF (nemecká verejnoprávna televízia) v reportáži citovala Jakuba Gulíka, podľa ktorého po voľbách by Slovensko mohlo zísť z európskej cesty a nasledovať cestu Viktora Orbána.

komentár
podcast BBC
Reportáž
Associated Press
robila reportáž
ZDF


Proste malé percento našej populácie v porovnaní s inými krajinami, Rakúskom, Českom, pracuje.

V roku 2014 bola miera zamestnanosti obyvateľstva na Slovensku 59,9, resp. 65 %, pričom v Rakúsku to bolo 70,4 resp. 75,5 % a Českej republike 67,7, resp. 72,5 %. Na základe údajov z posledného dostupného štvrťroku (Q2 2014) Slovensko dosiahlo v tomto ukazovateli hodnotu 60,7 %, Rakúsko 73,6 % a Česká republika 68,7 %. Keďže vo všetkých prípadoch sú hodnoty Rakúska a Českej republiky výrazne vyššie ako hodnoty Slovenska, výrok hodnotíme ako pravdivý. Miera zamestnanosti na Slovensku v porovnaní s krajinami EÚ patrí medzi najnižšie. V roku 2013 dosahovala podľa Eurostatu miera zamestnanosti obyvateľstva vo veku 15-64 rokov na SR 59,9 %. Priemer EÚ (28) pre rok 2013 je 64 %. Pre objektívne porovnanie uvedieme aj mieru zamestnanosti vo veku 20-64 rokov, kde bola úroveň miery zamestnanosti obyvateľstva v tejto vekovej skupine 65 %, európsky priemer bol 68,3 %. Čo sa týka údajov posledného dostupného štvrťroku (Q2 2014), tak dosahovalo úroveň 60,7 %, priemer EÚ (28) bol 64,9. V tabuľkách pre porovnanie uvádzame okrem Slovenska, Rakúska a Českej republiky i priemer EÚ a zvyšné krajiny V4.

Eurostatu Eurostatu Eurostatu


Nie je normálne, ak každý štvrtý sudca je v nejakom príbuzenskom pomere s iným sudcom.

To či je alebo nie je sudca v príbuzenskom vzťahu s iným sudcom sa dá zistiť len na základe majetkových priznaní sudcov, ktorí sú v nich povinní zaznačiť mená blízkych osôb v justícii. Tieto údaje z majetkových priznaní sudcov spracoval portál otvorenesudy.sk . Citujeme zistenia, ktoré publikovali prostredníctvom blogu : "Zo sudcovských priznaní za minulý rok vyplýva, že z 1383 aktívnych sudcov , ktorí minulý rok podali majetkové priznanie, má blízky rodinný vzťah k inému sudcovi či zamestnancovi na súdoch 277 z nich, čiže každý piaty ."

otvorenesudy.sk

blogu


My sme navrhli pozmeňujúcim návrhom termín 27. mája. Je tam ešte jeden opozičný návrh na, na jún a samozrejme toto uznesenie, ktoré predkladali pozostatky tejto vládnej koalície, je na 30. septembra.

V čase konania relácie boli v parlamentne predložené tri návrhy na skrátenie volebného obdobia úradujúcej vlády v demisii.

Pozmeňovací návrh poslanca Roberta Fica žiadal pre konanie predčasných volieb dátum 27. mája 2023.

Peter Pellegrini predložil návrh na konanie volieb 24. júna 2023.

Oba návrhy boli pozmeňujúcimi dokumentami k pôvodnému návrhu skupiny poslancov OĽaNO, ktorí žiadali konanie predčasných volieb 30. septembra 2023.

Tento výrok hodnotíme ako pravdivý.

Poslanci vládnej koalície po odvysielaní relácie schválili dátum predčasných volieb 30. septembra 2023.

žiadal predložil žiadali schválili


5,5 % či koľko malo OĽaNO, keď išlo do volebnej kampane a vyhralo voľby.

Na začiatku oficiálnej volebnej kampane, teda v novembri 2019, mala strana OĽaNO podľa preferencií 5,7%. Najnižší zisk preferencií voličov získala strana ešte v júni 2019, kedy hodnota dosiahla 5,1% hlasov. OĽaNO nakoniec parlamentné voľby v roku 2020 vyhralo zo ziskom 25,02% hlasov voličov. Výrok hodnotíme ako pravdivý.

Zdroj: Denník SME

preferencií
2020 vyhralo
Zdroj: Denník SME


Prísnymi opatreniami sme dosiahli stav, že dnes (t.j. k 4. aprílu 2020 - pozn.) sme hodnotení ako tretí najlepší na svete z pohľadu bezpečnosti pri koronavíruse.

Podľa rebríčka, na ktorý sa Igor Matovič odvolával, nebolo Slovensko v čase relácie hodnotené ako tretie najlepšie v boji s koronavírusom. Jeho tvrdenie preto hodnotíme ako nepravdivé. Premiér odkazuje na rebríček združenia Deep Knowledge Group , ktoré tvoria komerčné aj neziskové organizácie z oblasti digitálnych technológií. Údaje zbierajú z verejne dostupných zdrojov ako Svetová zdravotnícka organizácia, John Hopkins University, CDC či Worldometer. Potom ich ďalej analyzujú a vyhodnocujú. V prvej verzii - a ešte 29. marca - bolo Slovensko podľa združenia treťou najbezpečnejšou krajinou sveta z pohľadu hrozby koronavírusu. Neskôr sme však v rebríčku klesli. Už 1. apríla 2020 - a teda aj v deň relácie 4. apríla - bolo Slovensko na 11. mieste. Igor Matovič tento rebríček spomínal aj na svojom facebooku. Naopak, niekdajší predseda SPOLU Miroslav Beblavý spochybnil hodnovernosť a výpovednosť tohto porovnania.

Deep Knowledge Group
analyzujú
bolo
bolo
spomínal
spochybnil


z tých rokovaní, ktoré som v Kyjeve mal jasne vyplynulo, že ukrajinskí partneri sa nechystajú platiť tu súčasnú cenu, to je 485 dolárov za tisíc metrov kubických

Výrok Miroslava Lajčáka označujeme za pravdivý. Jeho slová potvrdzuje SME vo svojom článku o Ukrajine a plnení zásobníkov plynu z 9. apríla 2014 :

článku


Stavebné sporenie nemá nič spoločné s rozpočtom na rok 2012, to je rok 2013.

SITA, 11. októbra 2011 10:13

Podľa webovej stránky peniaze.pravda.sk

peniaze.pravda.sk


Ešte v tej skupine 50+ máme niečo pod 800 000 ľudí, ktorí sú nezaočkovaní.

Na Slovensku sa vo vekovej kategórii 50+ nachádza 1 987 463 obyvateľov (podľa počtu obyvateľov SR k 31. 12. 2020) . Zaočkovaných je 1 227 448 obyvateľov . Rozdiel medzi oboma číslami tvorí skupinu nezaočkovaných - 760 015 obyvateľov. Tvrdenie Eduarda Hegera hodnotíme s ohľadom na priznanú nepresnosť ako pravdivé.

obyvateľov


Som aj ako predseda NR SR volal dlhodobo po tom, že poďme si sadnúť aspoň k takýmto technickým veciam, ktoré pravdepodobne nie sú celkom v ústave jasné, takže som mal pravdu.

P. Paška skutočne po nástupe na post predsedu NR SR predstavil návrh na vytvorenie Stálej komisie NR SR pre ústavu SR a rokovací poriadok NR SR. Paška predstavil svoj návrh na zriadenie stálej komisie 9. februára 2007 a uchádzal sa o podporu naprieč politickým spektrom. Poslanci schválili vytvorenie stálej komisie 29. marca 2007.

návrh schválili TASR SITA


My potrebujeme jadrové palivo (pozn. z Ruska).

Slovenské elektrárne podpísali v auguste tohto roka zmluvu s americkou spoločnosťou Westinghouse na dodávky jadrového paliva do všetkých slovenských atómových elektrární. Slovenské atómové elektrárne by sa tak mali zbaviť závislosti od Ruska. Celý proces však môže trvať ešte niekoľko rokov a podľa dostupných informácií má Slovenská republika zásoby paliva do roku 2024. Je preto možné, že kým palivo od americkej spoločnosti prejde schválením, budeme musieť doviezť ďalšie palivo z Ruskej Federácie. Výrok Andreja Danka preto hodnotíme ako pravdivý

Po ruskej invázii na Ukrajinu vo februári 2022 sa množstvo prevádzkovateľov jadrových elektrární začalo usilovať o diverzifikáciu dodávateľa nukleárneho paliva. Slovenské elektrárne v auguste tohto roka oznámili , že podpísali zmluvu s americkou spoločnosťou Westinghouse, ktorá má v budúcnosti dodávať jadrové palivo do všetkých slovenských atómových elektrární.

Kazety, ktoré bude vyrábať fabrika americkej spoločnosti vo Švédsku, však musia najskôr dostať licenciu a nie pritom jasné, kedy proces schvaľovania začne. Úrad jadrového dozoru musí schváliť, že používanie paliva od spoločnosti Westinghouse bude v slovenských reaktoroch bezpečné. Tento proces však môže v našich podmienkach trvať ešte roky. Slovenské elektrárne predpokladajú, že prvé dodávky paliva od Westinghouse začnú používať v horizonte približne jedného roka od schválenia.

Zásoby ruského paliva by mala Slovenská republika mať približne do konca roka 2024, aj keď presný stav podlieha utajeniu z bezpečnostných dôvodov.

Zmluva s americkou spoločnosťou tak môže znamenať odstránenie závislosti od ruského jadrového paliva. V minulosti náš portál vyvracal tvrdenia Andreja Danka, že palivo od americkej spoločnosti Westinghouse bude tiež pochádzať z Ruska. Slovenské elektrárne pre portál Demagog.sk potvrdili, že jadrové palivo ani žiadna jeho zložka nebude mať pôvod v Rusku: „Zmluva s americkou spoločnosťou Westinghouse je výsledkom medzinárodného tendra na dodávky jadrového paliva a súvisiace služby v rámci celého dodávateľského reťazca pre výrobu jadrového paliva, ani jedna zo zložiek vstupujúcej do výroby jadrového paliva nie je ruského pôvodu.“

V Európe už existuje prípad, kedy bolo ruské palivo nahradené práve palivom od americkej firmy. V septembri tohto roka bolo jadrové palivo od firmy Westinghouse navezené do reaktorov typu VVER-440/213 ukrajinskej atómovej elektrárne , rovnaký typ reaktorov pritom používajú aj slovenské atómové elektrárne. Zmluvu na dodávku palivových kaziet podpísal ukrajinský Energoatom s americkou firmou Westinghouse ešte v septembri 2020. Celý proces výmeny dodávateľa pre tento typ reaktorov pritom trval tri roky, ruská invázia tento proces pravdepodobne ešte urýchlila.

Oprava z 13. 12. 2024: Tento výrok sme pôvodne hodnotili ako nepravdivý, avšak na základe informácii, že dodanie paliva od spoločnosti Westinghouse sa nemusí uskutočniť skôr, než minieme jadrové palivo, ktoré máme aktuálne k dispozícii, sme zmenili hodnotenie výroku na pravdivý.

oznámili dostať Zásoby utajeniu vyvracal navezené elektrárne používajú podpísal


Všetci naši traja koaliční partneri hlasovali v príkrom rozpore s programovým vyhlásením vlády a jedine SAS neotočilo. (v otázke pôžičky Grécku pozn.(

Výrok je nepravdivý. Koaliční partneri svojim hlasovaním programové vyhlásenie vlády neporušili. V programovom vyhlásení vlády na roky 2010-2014 sa v žiadnej kapitole sa de facto neuvádza žiadny postoj vlády SR v otázke pôžičky Grécku alebo inej forme finačnej pomoci tretiemu štátu. V ohľade na vzťah k EU je v programovom vyhlásení upresnený len vzťah k politikám a nástrojom vyplývajúcich z Paktu stabilita a rastu tj. udržateľnosť verejných financií a zodpovedná hospodárska politika a k iniciatívam vyplývajúcich zo Stratégie Európa 2020.


Slovensko dlhodobo prijíma legislatívu z EÚ, diskusia ohľadom podielu národnej legislatívy ovplyvnenej legislatívou EÚ poukazuje na nezhody medzi jednotlivými odhadmi a naznačuje skôr to, že presný výpočet je veľmi obtiažny, možno až nemožný. Posledné údaje o podiele právne záväzných aktov prebratých z EÚ v slovenskej legislatíve pochádzajú z roku 2013, ktoré však zahŕňali iba legislatívne procesy z jedného roka a v súčasnosti ich nie je možné považovať za aktuálne. Výrok hodnotíme ako neoveriteľný. Polemika ohľadom vplyvu európskych regulácií a celkovom podiele legislatívy EÚ na domácej legislatíve je známa pod názvom Delorosov mýtus. Tento názov dostala podľa bývalého predsedu Európskej komisie Jacquesa Delorsa, ktorý v roku 1988 pri prejave v EP povedal „O desať rokov bude 80 percent zákonov v oblasti ekonomiky, možno aj daní a sociálnej politiky, pochádzať z Európskej únie.” Odvtedy vzniklo veľa štúdií, ktoré sa zaujímali o túto tému a ponúkli aj rôzne výsledky. V ostatných štátoch sa pohyboval podiel európskej legislatívy na tej štátnej v rozmedzí od 1 % až do 39,1 %. V prípade Slovenska sa touto témou zaoberal portál euractiv.sk. V roku 2014 poskytol agentúre SITA údaje za rok 2013, kedy bolo zo 137 schválených zákonov 35 výslovným prebratím právne záväzného aktu EÚ a zo zákonov súvisiacich s právom EÚ, teda v ktorých sa priamo zohľadňovalo a odkazovalo na právo EÚ, bolo 61, čo predstavuje 44,5 %. V tomto čísle však nie sú zahrnuté vyhlášky transponujúce európsku legislatívu, ani nariadenia, ktoré národné parlamenty neschvaľujú. Pri tejto problematike je tiež potrebné pozrieť sa na oblasť, ktorej sa európska legislatíva týka. Väčšina legislatívy sa týka práve týchto oblastí : vytváranie vnútorného trhu, ochrana spotrebiteľov a sociálne a environmentálne štandardy. Pre upresnenie terminológie pridávame aj prehľad právnych aktov v kompetencii EÚ, ktoré sú zverejnené na stránke EÚ v slovenčine.

známa oblastí prehľad


Musíme si uvedomiť, že rozdiel medzi severom a zaostávajúcim juhom je veľmi veľký (v nezamestnanosti, pozn.), tie nožnice sa veľmi výrazne otvárajú.

Podľa údajov evidovanej nezamestnanosti (mesačných a ročných) je zrejmé, že rozdiely v nezamestnanosti medzi juhom a severom NSK narastajú. Výrok hodnotíme ako pravdivý. Uvádzame ročnú mieru evidovanej nezamestnanosti v okresoch NSK. Za južný okres Komárno od roku 2009 do 2012 zaznamenal nárast nezamestnanosti z 11,72% na 19,15%, teda nárast o 7,43 p.b.. V severnom okrese Topoľčanoch od roku 2009 do 2012 narástla nezamestnanosť z 11,32% na 12,8%, teda o 1,48 p.b. V ďalšom severnom okrese Zlaté Moravce od roku 2009 do 2012 narástla nezamestnanosť z 11,52% na 13,26%, teda o 1,74% p.b. Je zrejmé, že rozdiel v nezamestnanosti medzi juhom a severom NSK narastá. Zdroj: Regstat - ŠÚ SR Podľa posledných údajov ÚPSVaR, ktorý ako jediný vedie štatistiku nezamestnanosti jednotlivých okresov na Slovensku, sa miera evidovanej nezamestnanosti v nitrianskych okresov pohybuje nasledovne (pre lepšiu predstavu uvádzame tabuľku s porovnaním nezamestnanosti v septembri 2013 a septembri 2009, teda na začiatku uplynulého volebného obdobia (v porovnateľnom mesiaci). 0,0 september 2013 september 2009 Komárno 18,02 14,54 Levice 14,23 14,43 Nitra 10,11 7,46 Nové Zámky 13,11 11,79 Šaľa 11,12 9,59 Topoľčany 12,45 11,01 Zlaté Moravce 12,48 12,20 Aj z údajom ÚPSVaR je evidentné, že práve Komárno, ktoré je najjužnejší kraj v tomto období výrazne poskočilo oproti severnejším okresom ako napr. Topoľčany, Zlaté Moravce. Dátum zverejnenia analýzy: 16.11.2013 Naspäť Nahlásiť chybu

Regstat údajov


Mňa osobne teda veľmi zaskočilo to, že pán poslanec Janiš dal návrh na pána Trnku, bolo to, je to jednoznačne v rozpore s tým, čo sme dohodli na koaličnej rade.

Rokovania koaličnej rady nie sú verejné a o dohode sa SDKÚ nevyjadruje.


Keď reálna mzda klesá o 0,3%, keď len základné potraviny o 5,9% rastú.

Výrok je pravdivý, pretože B.Bugár správne uvádza pokles reálnej mzdy i rast cien základných potravín. Štatistický úrad Slovenskej republiky na svojom internetovom portáli uvádza :

uvádza Správa správa


Slovensko je v očkovaní jedna z najlepších krajín v celej Európskej únii.

K 9. februáru očkovalo Slovensko druhým najrýchlejším tempom v Európskej únii (sedemdňový priemer). Pri pohľade na množstvo dávok podaných na 100 obyvateľov sme boli v osmičke najlepších krajín. Tvrdenie Veroniky Remišovej hodnotíme s ohľadom na úspech v (aspoň) jednom kritériu ako ešte pravdivé.

očkovalo boli


Ak dovolíte, odcitujem z tohto dokumentu, kde sa polícia dotazovala SIS na vierohodnosť Gorily. Citujem. Z odpovedí SIS vyplýva, že je možné verifikovať len niektoré registratúrne označenia uvedené v anonymnom materiály, ako označenia, ktoré boli vytvorené SIS. V ostatnej časti materiálu verifikácia nie je možná. Z ich obsahu nevyplýva, že by ich pôvodcom mala byť SIS, ako jeden zo štátnych orgánov, ktoré sú oprávnené používať informačno-technické prostriedky.

Mikloš hovorí o tomto dokumente aj vo svojom blogu , kde ho aj konkretizuje. Údajne ide o dokument Prezídia Policajného zboru SR, Úradu boja proti korupcii, Odboru boja proti korupcii Západ zo dňa 21. Januára 2010, č.p. PPZ-106-14/BPK-Z-OPC-2009, ktorý sa zaoberá vyhodnotením vyšetrovania všetkých podozrení voči Anne Bubeníkovej vyplývajúcich z „gorily“.

blogu


Za správne považujeme, aby v Slovenskej republike, kde je najvyššia produktivita práce spomedzi našich susedov,  bola určená aj primeraná – minimálna priemerná európska cena práce, čo povedie k zvýšeniu platov na Slovensku.

Podľa štatistiky Eurostatu Labour productivity dosahovalo Slovensko v roku 2010 81,6 % priemeru EU27 v produktivite práce, Poľsko 66,8%, ČR 73,4%, Maďarsko 71,2%. Rakúsko dosiahlo 115,3%.


...ste boli vo vláde, od roku 1998 ste boli vo vláde do roku 2006, potom ste boli v roku 2010-2012, ešte predtým ste boli vo všelijakých koalíciách pred pánom Mečiarom (KDH, pozn.)

Podľa informácií Úradu vlády Slovenskej republiky v sekcii História vlád a podľa správy SITA , ktorá zostavila rebríček vládnych koalícii a vlád na Slovensku boli od roku 1990 tieto vlády:

História vlád
SITA


A zároveň tam sú aj návrhy, ktoré vôbec nesúvisia s komunálnou sférou, napríklad aby advokát nemohol byť poslancom parlamentu, lebo je to konflikt záujmov jak vyšitý.

Medzi vyradenými zákonmi, na základe procedurálneho návrhu podpredsedníčky parlamentu Laššákovej, bola aj novela zákona o advokácii, ktorý chcel zaviesť nezlučiteľnosť funkcií advokáta a verejného funkcionára a teda aj poslanca NR SR. Zároveň zavádzal výnimku, že advokát naďalej mohol byť poslancom mestského alebo krajského zastupiteľstva. Platilo by však, že advokát by nemohol byť starostom alebo primátorom. Nie je tak úplne pravda, že tento zákon by sa vôbec nedotýkal "komunálu" resp. lokálnou úrovňou miest a obcí. Podpredsedníčka parlamentu Laššáková 9. septembra 2014 navrhla vyradenie desiatich bodov programu (.doc), medzi nimi aj bod 58 - novela zákona o advokácii, ktorého prekladateľmi boli poslanci KDH Brocka a Přidal. Návrh v zákone o advokácii pridáva nezlučiteľnosť funkcie advokáta a verejného funkcionára okrem poslanca mestského a krajského zastupiteľstva. "V § 8 ods. 1 písm. d) sa bodka na konci nahrádza čiarkou a vkladá sa nové písmeno e), ktoré znie: „e) kto vykonáva funkciu verejného funkcionára podľa osobitného predpisu9c) s výnimkou výkonu funkcie poslanca mestského zastupiteľstva, poslanca zastupiteľstva mestskej časti v Bratislave a v Košiciach a poslanca zastupiteľstva vyššieho územného celku .“ Verejným funkcionárom je podľa Článku II. Ústavného zákona o ochrane verejného záujmu pri výkone funkcií verejných funkcionárov aj starosta obce, či primátor mesta. Novela zákona o advokácii mala zaviesť nezlučiteľnosť funkcií advokáta a verejného funkcionára s výnimkou poslanca mestského zastupiteľstva a zastupiteľstva VÚC. Podľa zákona o obecnom zriadení nezlučiteľné funkcie s funkciou starostu sú: "(3) Funkcia starostu je nezlučiteľná s funkciou a) poslanca, b) zamestnanca obce, v ktorej bol zvolený, c) štatutárneho orgánu rozpočtovej organizácie alebo príspevkovej organizácie zriadenej obcou, v ktorej bol zvolený, d) predsedu samosprávneho kraja, e) vedúceho zamestnanca orgánu štátnej správy, f) podľa osobitného zákona. " Podľa osobitého zákona ide napríklad o povolanie prokurátora (§ 11), Zákon o advokácii nehovorí o takomto obmedzení. Dátum zverejnenia analýzy: 15.09.2014 Naspäť Nahlásiť chybu

programu
novela
Ústavného zákona
zákona
prokurátora
Zákon


V roku 2006 sa začalo vyšetrovanie (Gorily pozn.). Na koniec aj dnešný minister vnútra Daniel Lipšic potvrdil, že mnohé z tých platieb, o ktorých on hovorí dnes sa realizovali o dva, tri roky neskôr. Takže ani nebolo možné, niečo konkrétne zistiť.

Bývalý riaditeľ Úradu boja proti korupcii Jozef Šátek na svojom blogu uvádza: "Prvým pokusom Slovenskej informačnej služby informovať o zistených poznatkoch z ITP Gorila bolo spracovanie spravodajskej informácie riaditeľa SIS z 24.1.2006, ktorá však z taktických dôvodov nebola odstúpená." Ďalej uvádza, že tento pokus podľa neho stroskotal na neochote Ministerstva vnútra SR a Policajného zboru SR (v roku 2006 pred voľbami), respektíve povolebnej snahe SIS, Ministerstva vnútra SR a nového riaditeľa Úradu boja proti korupcii Gašpara o dokončenie tejto kauzy.

blogu
Pravda
O Gorile a Kačke I.
II.


Keď sme hľadali vôbec riešenie, akým spôsobom vykryť to obrovské mínusové dedičstvo, ktoré nám tu zanechala bývalá vláda, tak napríklad my sme tiež navrhli ako jednu časť zaviesť bankovú daň.

Návrh bankovej dane z dielne strany Most-Híd, ktorý by bol navrhnutý ešte počas roka 2010 sa nám nepodarilo dohľadať.


Zákon 543 z roku 2001 (zákon o ochrane prírody, pozn.) funguje 12 rokov.

Minister životného prostredia však uvádza nesprávny počet rokov odkedy funguje resp. účinný, zákon č. 543/2002. Výrok vzhľadom na nepresnosť hodnotíme ako zavádzajúci.

zákone


Ona miesto toho sa stretáva s americkou veľvyslankyňou. Stretáva sa s Máriou Kolíkovou, s Richardom Sulíkom a spoločne kuli pikle o tom, ako povaliť vlastnú vládu.

Prezidentka SR Zuzana Čaputová opakovane poprela , že sa v čase vládnej krízy stretla s americkou veľvyslankyňou. Jej kancelária sa vyjadrila v nedeľu 9. januára 2021: „Prezidentka žiadne také stretnutie nemala a prezidentská kancelária sa voči takýmto výrokom Roberta Fica a Igora Matoviča ohradzuje.“ 3. marca 2021 sa v záhrade prezidentského paláca uskutočnilo stretnutie medzi americkou veľvyslankyňou Bridget Brink a zamestnankyňou prezidentskej kancelárie Janou Kobzovou. Stretnutie zachytil fotograf Plus 7 dní . Prezidentská kancelária informovala, že sa jedná o dlho naplánované stretnutie, ktorého predmetom bol blížiaci sa telefonát Zuzany Čaputovej s americkým prezidentom Joeom Bidenom. Do kompetencií prezidenta SR patrí spravovanie zahraničnej politiky. Zuzana Čaputová sa pravidelne oficiálne stretáva s veľvyslancami svetových krajín. Návštevy sú evidované v oficiálnom programe prezidentky SR . Stretnutie s americkou veľvyslankyňou tam však nie je.

poprela
vyjadrila
Plus 7 dní
oficiálnom programe prezidentky SR


Česká republika teď bude od července předsednickou zemí Visegradské skupiny.

Česká republika skutečně převezme v červenci (ang.) předsednictví po Slovensku (ang.).

červenci Slovensku


Jedno je však isté, že som bol prvý, ktorý z jeho blízkosti avizoval (v blízkosti Mečiara, pozn.), v čom je riziko jeho pôsobenia a opustil som HZDS ako prvý. Nie medzi prvými...

Je pravdou, že dostupných informácii bol prvý v HZDS, ktorý otvorene ostro kritizoval vtedajšieho predsedu HZDS Mečiara. Taktiež je pravdou, že Milan Kňažko ako prvý vystúpil v roku 1993 z hnutia. Výrok hodnotíme ako pravdivý. Dva roky po existencii HZDS ako politického subjektu došlo ku kritike Vladimíra Mečiara zo strany Milana Kňažka a Rudolfa Filkusa. V januári 1993 vznikol v HZDS opozičný prúd na čele s Milanok Kňažkom. Po odvolaní z funkcie ministra kultúry SR odišiel z hnutia a pôsobil ako nezávislý poslanec. TASR , 13. júna 2003: "V januári 1993 vznikol vo vnútri HZDS opozičný prúd reprezentovaný Milanom Kňažkom a Rudolfom Filkusom. Na mimoriadnom zasadnutí Republikového predstavenstva HZDS kritizovali jeho delegáti vo februári 1993 ich aktivity. Po treťom republikovom sneme HZDS v marci 1993 ( 27. - 28. marca 1993 pozn.) Milan Kňažko z hnutia vystúpil a v parlamente odvtedy pôsobil ako nezávislý kandidát. V apríli 1993 nasledovalo Kňažka ďalších osem poslancov NR SR za HZDS. Opustili poslanecký klub HZDS a vytvorili aj s Milanom Kňažkom klub nezávislých poslancov. Táto skupina sa stala základom pre vznik Aliancie demokratov SR pod Kňažkovým vedením." Aj článok Hospodárskych novín hovorí , že k prvému rozkolu v HZDS došlo koncom marca 1993, keď po ostrej kritike populizmu a nedemokratických praktík V. Mečiara oznámil odchod exminister zahraničných vecí SR M. Kňažko. Spomínaný denník charakterizoval aktivity Milana Kňažka, ministra zahraničných vecí v rokoch 1992 - 1993, a Rudolfa Filkusa ako Kritika zo strany Milana Kňažka sa vzťahovala k populizmu a nedemokratickým praktikám Vladimíra Mečiara ( HN , 24. február 2003). To, či však Milan Kňažko bol prvým, kto Vladimíra Mečiara kritizoval, nie je možné na základe získaných informácií potvrdiť. Dátum zverejnenia analýzy: 15.02.2014 Naspäť Nahlásiť chybu

došlo
TASR
27. - 28. marca
hovorí
HN


V Česku napríklad, isté sociálne služby pomocné - napríklad, terénna sociálna práca, je už zväčšia platená zo štátneho rozpočtu...

Sociálne služby v Českej republike sú financované z viacerých zdrojov. Systém financovania je založený na participácii subjektov ako štát, územné samosprávy, domáce a zahraničné nadácie, európske fondy, alebo dary. K aktuálnym pomerom alebo percentám sme sa nedostali, preto hodnotíme výrok ako neoveriteľný. Od roku 2000 vláda Českej republiky začala vyčleňovať finančné prostriedky na program " Podpora terénní sociální práce v sociálně vyloučených lokalitách v ČR ". Vznikol komplexný vládny koncept na zlepšenie postavenia rómskej menšiny a jej integrácie. V roku 2001 bola zriadená pri Úrade vlády ČR Rada vlády pre záležitosti rómskej komunity, ktoré okrem MPSV ČR poskytuje špeciálne vyčlenené finančné prostriedky na terénne sociálne služby vo forme dotácii ( .pdf , s. 24) Pre porovnanie, terénna sociálna práca na Slovensku bola prvýkrát ( .pdf , s. 1) realizovaná formou pilotných projektov v 90. rokov. V súčasnosti je realizovaná vrámci slovenského národného projektu Terénna sociálna práca v obciach, ktorý je súčasťou Operačného programu Zamestnanosť a sociálna inklúzia od roku 2012. Podľa odhadov bol v rámci programu do konca roka 2015 zabezpečený výkon práce 860 terénnych sociálnych pracovníkov (TSP) a ich asistentov (ATSP) najmenej v 250 obciach. Na Slovensku čerpáme nielen eurofondy na podporu terénnej práce, ale určitá čiastka ide aj zo štátneho rozpočtu. Konkrétne – pre menej rozvinuté regióny je to 15 % z nenávratného štátneho príspevku a pre ostatné regióny je to dokonca 50 %. V Českej republike sme sa k takémuto percentuálnemu vyjadreniu nedostali. Na stránke ministerstva sme našli len údaje za rok 2008, ktoré uvádzajú, že na terénne programy bolo zo štátneho rozpočtu vyčlenených 8 279 tis. Kč. Ešte vieme poukázať na jeden prípad v meste Orlová : "Projekt je na období tří let od 1.1.2010 do 31.12.2012. Celkové výdaje projektu jsou ve výši 8 808 483,60 Kč, z toho 7 487 211,06 Kč jsou prostředky evropského sociálního fondu a 1 321 272,54 Kč prostředky ze státního rozpočtu." Treba však zdôrazniť, že ide tiež o pomerne staré údaje. Dátum zverejnenia analýzy: 27.02.2017 Naspäť Nahlásiť chybu

financované
.pdf
.pdf
slovenského národného projektu
eurofondy
ministerstva
Orlová


No tých 20% je v tom, že v obci alebo v meste, ktoré má viac ako 20% občanov inej národnosti, tak môžu používať dvojjazyčné názvy ulíc, označenia obcí plus môžu využívať tento jazyk v úradnom styku.

Podľa zákona o používaní jazykov národnostných menšín sú menšiny s viac ako dvadsať percentnou prítomnosťou v obci oprávnené: § 2 1) Ak občania Slovenskej republiky, ktorí sú osobami patriacimi k národnostnej menšine, tvoria podľa posledného sčítania obyvateľov v obci najmenej 20 % obyvateľstva, môžu v tejto obci používať v úradnom styku jazyk menšiny. § 3 (1) Rokovanie orgánu územnej samosprávy v obci podľa § 2 ods. 1 sa môže uskutočňovať aj v jazyku menšiny, ak s tým súhlasia všetci prítomní. (2) Poslanec obecného zastupiteľstva v obci podľa § 2 ods. 1 má právo používať na rokovaní tohto orgánu jazyk menšiny. Tlmočenie zabezpečí obec. (3) Kronika obce podľa § 2 ods. 1 sa môže viesť aj v jazyku menšiny. § 4 (1) Obec podľa § 2 ods. 1 môže na svojom území označovať ulice a iné miestne geografické značenia aj v jazyku menšiny. (2) V obci podľa § 2 ods. 1 sa dôležité informácie, najmä výstražné, upozorňujúce a zdravotnícke, uvádzajú na miestach prístupných pre verejnosť okrem štátneho jazyka aj v jazyku menšiny. (3) Orgán verejnej správy v rámci svojej pôsobnosti v obci podľa § 2 ods. 1 zabezpečuje na požiadanie informácie o všeobecne záväzných právnych predpisoch aj v jazyku menšiny.


Ministerstvo obrany prišlo s tým, že Slovenská republika kupuje 14 F-16.

Dňa 12. decembra 2018 zverejnila oficiálna stránka Ministerstva obrany Slovenskej republiky oznam o podpísaní zmluvy k obstaraniu 14 lietadiel F-16 a dohody o priemyselnej spolupráci medzi ministerstvom obrany a výrobcom lietadiel, Lockheed Martin. Výrok preto hodnotíme ako pravdivý. “ Súčasťou podpísaného kontraktu je aj komplexný výcvik 22 pilotov a 160 technikov pozemného personálu a taktiež dvojročná logistická podpora, a to od zahájenia letovej prevádzky v Slovenskej republike, ” píše sa na stránke ministerstva “ Tri samostatné dohody o ponuke a prijatí tzv. Letter of Offer and Acceptance, ktoré sú potrebné pre pristúpenie k plneniu cez americký program FMS boli podpísané na základe príslušného súhlasu Ministerstva financií SR. Zahŕňajú obstaranie 14 kusov lietadiel F-16, leteckú muníciu, logistickú podporu a výcvik leteckého aj pozemného personálu. Vzdušné sily si prvé lietadlá prevezmú v poslednom štvrťroku 2022 a všetky kompletne budú dodané do konca roka 2023. Celkovo pôjde o 12 jednomiestnych lietadiel a 2 dvojmiestne lietadlá. Stroje sú plne kompatibilné so systémami v NATO a budú mať tú najmodernejšiu výbavu, aká je pri tomto type lietadiel v ponuk, ” uvádza ďalej ministerstvo.

Ministerstva obrany


Ja som ako premiér ochranku prestal mať 3 mesiace po skončení môjho funkčného obdobia, dokonca som ani nepožiadal pána ministra Mikulca o predĺžení o 3 mesiace, pretože po prvé asi by mi to aj teatrálne nedal a po ďalšie, nepotreboval som sa.

Ministerstvo vnútra pre portál Demagóg.SK uviedlo, že „pánovi Petrovi Pellegrinimu bola, po skončení jeho funkčného obdobia predsedu vlády, poskytovaná osobná ochrana Úradom pre ochranu ústavných činiteľov a diplomatických misií MV SR po dobu 90 dní, ktorá mu prináležala v zmysle Zákona č. 171 /93 Z.z. o PZ a Uznesenia vlády č. 1104 z roku 2000. O jej ďalšie predĺženie nepožiadal.”

Tvrdenie Petra Pellegriniho preto hodnotíme ako pravdivé.


Myslím, že je dobře, že cenu za lidská práva (Sacharovovu cenu, pozn.) získala právě Malala (Malala Yousafzai, čtrnáctiletá dívka z Pákistánu, pozn.). Ostatně byla to i naše frakce EKR, která ji na tuto cenu navrhla.

Skupina Európskych konzervatívcov a reformistov (EKR) skutočne nominovala Malalu Yousafzai na Sacharovovu cenu 2013, výrok teda hodnotíme ako pravdivý. Portál Európskeho parlamentu,16. september 2013: "Malala Yousafzai - nominated jointly by 3 political groups: • for the EPP group, by José Ignacio Salafranca (ES), Elmar Brok (AT), Michael Gahler (DE), Arnaud Danjean (FR), Joseph Daul (FR), Gay Mitchell (IE) and Mairead Mc Guinness (IE), • for the S&D group, by Hannes Swoboda (DE) and Véronique de Keyser (BE), • for the ALDE Group, by Guy Verhofstadt (BE), Sir Graham Watson (UK), and Annemie Neyts-Uyttebroeck (BE), and also by Jean Lambert (Greens, UK) and the ECR group . "

Portál


Elekronický systém, čiže plne elektronizované obstarávanie ušetrilo za rok svojho fungovania 176 miliónov eur.

Oficiálne dokumenty tento systém vysvetľujú následovne: "Elektronický kontraktačný systém je nástroj pre plne automatizované zadávanie zákaziek, ktorý bez ľudského zásahu automaticky generuje zmluvy na základe výsledkov súťaže, ktorá sa odohráva anonymne, aukčným spôsobom, s neobmedzenou verejnou kontrolou, vrátane automatickej notifikácie relevantných hospodárskych subjektov. Je tiež centrálnym obchodným miestom povinným pre kontraktačné autority a dobrovoľným pre kohokoľvek, kto sa bezplatne zaregistruje." (. pdf , s. 8)

dát
pdf
zákon
Nakupovanie
celkového prehľadu
Transparency International
Beblavý
overený


Ústavný súd odmietol pozastaviť účinnosť toho napadnutého (vyvlastňovacieho pozn.) zákona.

Podľa agentúry SITA : "Podľa ústavného súdu nemožno pozastaviť účinnosť napadnutých ustanovení iba na báze predpokladu potenciálneho neústavného a nezákonného postupu orgánov pri aplikácii práva." A podľa agentúry ČTK "Ústavní sudcovia tiež odmietli pozastaviť účinnosť zákona. Odôvodnili to tým, že stavba sa nemôže rozbehnúť bez spustenia riadneho vyvlastňovacieho konania. Tento verdikt však nepodporili všetci členovia Ústavného sudcu."

SITA ČTK


Vďaka aj tej diskusii s ministrom sa podarilo strane Hlas presadiť rozmrazenie minimálnych dôchodkov, to už je schválené. Minimálne dôchodky budú od 1. júla rozmrazené, pretože táto vláda ich v roku 2020 zmrazila.

Vláda Igora Matoviča sa v novembri 2020 rozhodla „ zmraziť “ sumy minimálnych dôchodkov. Urobila tak novelou zákona o sociálnom poistení, ktorú schválilo 86 poslancov.

Vo februári 2023 poslanci Národnej rady schválili ďalšiu novelu zákona, ktorá zaručuje, že štátom garantované najnižšie dôchodky sa znova naviažu na rast životného minima, teda dôjde k ich „rozmrazeniu.“ Poslanecký návrh predložili nezaradení poslanci a členovia strany Hlas-SD okolo Petra Pellegriniho. Rozmrazenie minimálnych dôchodkov prešlo v dôsledku pozmeňovacieho návrhu poslancov Erika Tomáša a Jána Richtera.

Výrok hodnotíme ako pravdivý.

zmraziť zákona schválilo schválili dôchodky predložili návrhu


My sme riešili také veci, že sme sa postarali o občanov napríklad, na ktorých sa Ódorova vláda, šéf kandidátky Progresívneho Slovenska, úplne vykašlali. Čiže vlastne 5 mesiacov boli bez pomoci. Išli sme tam, našli sme im náhradné ubytovanie, investovali sme do toho zdroje. (pozn. po zemetrasení)

Úradnícka vláda pod vedením Ľudovíta Ódora už 10. októbra začala dokumentovať škody a poskytla obciam pokyny na získanie refundácie výdavkov cez Ministerstvo vnútra SR. Ódor však nemohol poskytnúť rozsiahlejšiu finančnú pomoc z vládnej rezervy, pretože tieto prostriedky boli zmrazené v dôsledku pravidiel sankcií za vysoký verejný dlh. Výrok preto hodnotíme ako zavádzajúci.

Východné Slovensko zasiahlo 9. októbra 2023 zemetrasenie, ktoré malo podľa európskeho seizmologického centra ( CSEM ) silu 5 magnitúdy. Podľa ministerstva vnútra SR sa epicetrum nachádzalo zhruba 10 km juhovýchodne od mesta Stropkov. Škody boli evidované v obciach Nižná Sitnica, Ďapalovce, Holčíkovce, Kolbovce a Girovce. Pre celé územie prešovského samosprávneho kraja bola vyhlásená mimoriadna situácia.

Vtedajší predseda úradníckej vlády Ľudovít Ódor 10. októbra 2023 uviedol , že všetky škody budú zdokumentované a následne navrhnuté riešenia. Ódor následne upozornil na to, že nemohol vyčleniť z rezervy vlády či premiéra peniaze na dôsledky zemetrasenia, keďže tieto financie boli zmrazené pre pravidlá sankcií za vysoký dlh. Tieto limity sa už nastupujúcej vlády týkať nemali.

V rovnaký deň ministerstvo vnútra uviedlo , že „Obce si požiadavky na úhradu výdavkov uplatňujú na príslušnom okresnom úrade, ktorý ich zverifikuje a overí ich oprávnenosť, správnosť a primeranosť. Výdavky sú refundované zo štátneho rozpočtu prostredníctvom rozpočtovej kapitoly Ministerstva vnútra SR.“ Ministerstvo na stránke tiež uviedlo, že „Ďalším zo spôsobov výpomoci obyvateľstvu je poskytnutie dotácie na podporu humanitárnej pomoci pre fyzické a právnické osoby podľa zákona o dotáciách v pôsobnosti Ministerstva práce, sociálnych vecí a rodiny SR.

Po mimoriadnej udalosti je možné postihnutému obyvateľstvu zabezpečiť núdzové ubytovanie a núdzové zásobovanie.“

Štvrtá vláda Roberta Fica bola vymenovaná 25. októbra 2023.

Robert Fico spolu s ministrom vnútra Matúšom Šutajom Eštokom a ministrom práce Erikom Tomášom vycestovali 3. novembra 2023 do oblasti zasiahnutej zemetrasením. Počas návštevy Fico oznámil, že štát pokryje celú škodu, ktorá vznikla po zemetrasení. Uviedol tiež, že inidividuálne žiadosti majú byť preplácané z ministerstva práce. „Vláda schválila zoznam 28 obcí. Na každú z nich išla konkrétna suma peňazí,“ dodal predseda vlády.

Armáda SR taktiež vybudovala pre občanov postihnutých prírodnou katastrofou dočasné ubytovanie.

V decembri 2023 štát spustil mimoriadnu výzvu z programu Obnov dom určenú pre oblasti východného Slovenska zasiahnuté zemetrasením. Rozpočet výzvy bol zvýšený z pôvodných 15 miliónov na 27 miliónov.

zasiahlo
CSEM
nachádzalo
evidované
uviedol
upozornil
uviedlo
vymenovaná
vycestovali
dodal
vybudovala
Obnov dom


...tento rok uzatvorili (KIA a odborári, pozn.), nazvem to historickú kolektívnu zmluvu a zvýšili platy skoro o 10%.

27. marca 2017 sa ukončilo niekoľkomesačné kolektívne vyjednávanie medzi KIA MOTORS SLOVAKIA a Odborovým zväzom KOVO, ktorého cieľom bolo zvýšenie miezd výrobných pracovníkov v spoločnosti KIA o 10 %. Definitívna dohoda predstavuje nárast miezd zamestnancov v najnižšej tarifnej triede o 11,05 % a pracovníkov v takzvanej triede 1D o 8,8 %. Výrok hodnotíme ako pravdivý. Kolektívne vyjednávanie v KIA MOTORS SLOVAKIA, ktoré viedol odborový zväz KOVO, sa odohrávalo od januára 2017. Ukončené bolo po piatom kole rokovaní. Cieľom bolo najmä zvýšenie miezd výrobných zamestnancov o 10%. Posledné kolo prebiehalo za účasti sprostredkovateľky nominovanej Ministerstvom práce, sociálnych vecí a rodiny SR. Tá predložila kompromisný návrh -– zvýšenie tarifných miezd pre výrobných zamestnancov o 5,5 % a 3,5 % pre administratívnych pracovníkov. Odborári návrh neprijali. 20. marca 2017 informovali o vyhlásení štrajkovej pohotovosti a spustili hlasovanie zamestnancov o vstupe do ostrého štrajku. KIA reagovala predložením novej ponuky - navýšením miezd v platových triedach 1A, 1B a 1C o 50 eur a v platových triedach 1D, 1E a 1F o 60 eur. Zároveň malo dôjsť k navýšeniu príplatku za prácu v noci na 1,48 eur. Hoci to odborári považovali za čiastočný úspech, ponuka bola o tretinu nižšiu ako požadovali. Preto ostávali naďalej v štrajkovej pohotovosti. Štrajk sa napokon nekonal. Ku konečnej dohode medzi KIA MOTORS a OZ KOVO došlo 27. marca 2017, keď strany podpísali Dodatok č. 3 podnikovej Kolektívnej zmluvy, platnej na roky 2015 až 2019. "Dohodnuté navýšenie o 75 eur predstavuje u zamestnancov v najnižšej tarifnej triede 1A navýšenie o 11,05 %, a pre približne 1300 zamestnancov v triede 1D čiastka 75 eur predstavuje navýšenie o 8,8 %" K zvýšeniu platov dôjde aj pre pracujúcich v noci, a to v dôsledku navýšenia príplatku za prácu v noci o 0,36 eur/hodina. Dátum zverejnenia analýzy: 26.06.2017 Naspäť Nahlásiť chybu

vyjednávanie kolo ponuky podpísali


Hovoríme o číslach a o vývoji (nezamestnanosti, pozn.) v závere minulého roku. To znamená, v situácii, keď tieto opatrenia ešte neplatili.

Moderátorka v diskusii s Petrom Kažimírom uvádza, že miera nezamestnanosti na Slovensku dosiahla 14,7 %, čo predstavuje 400 000 ľudí a kladie otázku, či na posledný negatívny vývoj môže mať vplyv aj novoschválený Zákonník práce. Nový Zákonník práce (pdf.) vstúpil do platnosti 1.1. 2013. Určitý negatívny vývoj nezamestnanosti (pozri tabuľku nižšie podľa údajov ÚPSVR ) je však evidentný už pred zavedením nových opatrení, takže sa dá jednoznačne potvrdiť, že na rastúcu nezamestnanosť v tomto období mali vplyv iné opatrenia, ako zákonník práce.

Zákonník práce
ÚPSVR


..napríklad eurofondy za posledných z 10 rokov 8, čo bola pri moci vláda Smeru. Môžeme sa baviť o tom, koľko z tých tuším 580 miliónov eur, ktoré tam boli preinvestované (v školstve, pozn.)...

Číslo 580 miliónov eur, ktoré Poliačik uvádza, sa konkrétne týka Regionálneho operačného programu ( ROP ), osi Infraštruktúra vzdelávania. K tomuto číslu sme sa už prepočitali v našom overovaní relácie V politike zo 17.1.2016, kde sumu 580 miliónov uviedol aj minister školstva Draxler. Národné zdroje tvorili približne 90 miliónov eur, z čoho nevyužité boli 4 milióny a príspevok EU bol 510 miliónov eur, z čoho nevyužitých bolo 17 miliónov eur. Išlo o prostriedky priamo určené na rekonštrukcie . Poliačik tiež hovorí, že z posledných 10 rokov vládol Smer-SD 8 rokov, čo je pravda , keďže vládol v období júl 2006 - júl 2010 a teraz apríl 2012- apríl 2016. Od júla 2010 do apríla 2012 tu bola vláda Ivety Radičovej, teda necelé dva roky. Výrok hodnotíme ako pravdivý.

ROP overovaní rekonštrukcie pravda